Nyɛsaraa Taakɛ Yesu Fee Lɛ\nBuu-Mɔɔ—Nikasemɔ Nɔ | February 2012\nKANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hiligaynon Hungary Igbo Italia Korea Malay Mizo Moore Myanmar Ndebele Ngabere Norway Nzema Ossetia Persia Poland Portuguese (Brazil) Quechua (Bolivia) Rarotongan Romania Russia Mumuii Awiemɔ Samoa Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain Urdu\n“Nyɛshia kpe ni nyɛsɔlea.”—MAT. 26:41.\nMɛɛ gbɛ nɔ wɔsɔlemɔi baanyɛ atsɔɔ akɛ wɔmiisara?\nMɛɛ gbɛi anɔ wɔbaanyɛ wɔtsɔɔ akɛ wɔmiisara yɛ wɔsɔɔmɔ nitsumɔ lɛ mli?\nMɛni hewɔ esa akɛ wɔya nɔ wɔsara kɛ́ wɔkɛ kai miikpe, ni te wɔɔfee tɛŋŋ wɔfee enɛ?\n1, 2. (a) Mɛɛ saji abaanyɛ abi yɛ bɔ ni Yesu sara eha lɛ he? (b) Ani adesai eshafeelɔi baanyɛ aná Yesu nɔkwɛmɔnɔ ni eye emuu lɛ he sɛɛ? Okɛ enɛ he nɔkwɛmɔnɔ aha.\nEKOLƐ obaabi akɛ: ‘Ani mɔ ko baanyɛ akase bɔ ni Yesu sara eha lɛ? Ekolɛ obaasusu akɛ akɛni Yesu eye emuu hewɔ lɛ mɔ ko nyɛŋ akase bɔ ni esara eha lɛ. Kɛfata he lɛ, bei komɛi lɛ Yesu le nɔ ni baaba wɔsɛɛ—afii akpei abɔ sɛɛ po! No hewɔ lɛ, ani ehe miihia ni esara?’ (Mat. 24:37-39; Heb. 4:15) Klɛŋklɛŋ lɛ, ha wɔsusu nakai sanebimɔi lɛ ahe, koni aha no wɔna nɔ hewɔ ni ehe hiaa waa akɛ wɔ hu wɔsara lɛ.\n2 Ani adesai eshafeelɔi baanyɛ aná mɔ ko ni eye emuu nɔkwɛmɔnɔ he sɛɛ? Hɛɛ, ejaakɛ anyɛɔ akaseɔ tsɔɔlɔ ko ni he esa jogbaŋŋ. Ákɛ nɔkwɛmɔnɔ lɛ, susumɔ mɔ ko ni miikase gãitsɛ̃mɔ he okwɛ. Shishijee mli lɛ, enyɛɛɛ etsɛ̃ gãi lɛ jogbaŋŋ kɛyashɛ oti ni ma ehiɛ lɛ he, shi eyaa nɔ emiaa ehiɛ, ni etsɛ̃ɔ shii abɔ. Bɔni afee ni ehe asa lɛ, ekwɛɔ bɔ ni etsɔɔlɔ ni he esa jogbaŋŋ lɛ tsɛ̃ɔ gãi lɛ ehaa lɛ. Ekwɛɔ etsɔɔlɔ lɛ shidaamɔ, bɔ ni efeɔ eniji ehaa, kɛ bɔ ni ekɛ ewaobii mɔmɔɔ gãi kpãa lɛ mli ehaa lɛ. Fiofio lɛ, nikaselɔ hee ni miisumɔ ni ele gãitsɛ̃mɔ nɛɛ kaseɔ he ni esa akɛ egbala kpãa lɛ mli kɛyashi; ekwɛɔ he ni kɔɔyɔɔ lɛ tswaa kɛyaa, ni etsɛ̃ɔ shii abɔ. Kɛ́ etee nɔ ekase etsɔɔlɔ lɛ, fiofio lɛ, ebaanyɛ etsɛ̃rɛ gãimlibii lɛ kɛbɛŋkɛ oti lɛ he. Nakai nɔŋŋ wɔ hu wɔbɔɔ mɔdɛŋ koni wɔya wɔhiɛ akɛ Kristofoi, kɛtsɔ Yesu fãmɔi lɛ atoiboo kɛ enɔkwɛmɔnɔ ni eye emuu lɛ kasemɔ nɔ.\n3. (a) Mɛɛ gbɛ nɔ Yesu tsɔɔ akɛ ehe miihia ni esara? (b) Mɛni he wɔbaasusu yɛ nikasemɔ nɛɛ mli?\n3 Ni kɛ́ wɔmiiwie saramɔ he hu? Ani ehe miihia kwraa ni Yesu asara? Hɛɛ, esa akɛ esara. Ákɛ nɔkwɛmɔnɔ lɛ, gbi gbɛkɛ ni enɔ jetsɛremɔ lɛ abaagbe Yesu lɛ, ekɛɛ ebɔfoi anɔkwafoi lɛ akɛ: ‘Nyɛkɛ mi ashia kpe!’ Ekɛfata he akɛ: “Nyɛshia kpe ni nyɛsɔlea, koni nyɛkabote kaa mli.” (Mat. 26:38, 41) Eyɛ mli akɛ Yesu etee nɔ esara moŋ, shi yɛ shihilɛ ni jaraa nɛɛ mli lɛ, eesumɔ ni esara, ni ebɛŋkɛ eŋwɛi Tsɛ lɛ kpaakpa fe bei fɛɛ ni eho. Ele akɛ esa akɛ esɛɛnyiɛlɔi lɛ hu asara nakai nɔŋŋ—jeee yɛ nakai be lɛ mli pɛ, shi yɛ be ni kã amɛhiɛ lɛ mli hu. No hewɔ lɛ, nyɛhaa wɔsusua nɔ hewɔ ni Yesu sumɔɔ ni wɔshi kpe lɛ he wɔkwɛa. No sɛɛ lɛ, wɔbaasusu gbɛi etɛ ni wɔbaanyɛ wɔtsɔ nɔ wɔsara daa yɛ wɔshihilɛ mli taakɛ Yesu fee lɛ he.\nNƆ HEWƆ NI YESU TAOƆ NI WƆSARA LƐ\n4. Mɛɛ tsakpaa yɔɔ nɔ ni wɔleee yɛ wɔsɛɛ be he kɛ nɔ hewɔ ni esa akɛ wɔsara lɛ teŋ?\n4 Yɛ kukufoo mli lɛ, Yesu miitao ni wɔya nɔ wɔsara ejaakɛ eyɛ mli akɛ wɔle wɔsɛɛ be he nibii babaoo moŋ, shi jeee nɔ fɛɛ nɔ wɔle. Beni Yesu yɔɔ shikpɔŋ lɛ nɔ akɛ adesa lɛ, ani ele wɔsɛɛ be mli nɔ fɛɛ nɔ? Dabi, ejaakɛ ekɛ heshibaa wie akɛ: “No gbi lɛ kɛ no ŋmɛlɛtswaa lɛ mɔ ko mɔ ko leee he eko, bɔfoi ni yɔɔ ŋwɛi lɛ tete leee, [ni bi lɛ tete leee,] ja mitsɛ kome kɛkɛ.” (Mat. 24:36) No beaŋ lɛ, Yesu, ni ji “bi lɛ” leee be tuuntu ni jeŋ fɔŋ nɛɛ baaba enaagbee. Ni wɔ mɛi ni wɔyɔɔ ŋmɛnɛ lɛ hu? Ani wɔle nɔ fɛɛ nɔ ni baaba wɔsɛɛ? Kɔkɔɔkɔ! Wɔleee be pɔtɛɛ ni Yehowa baatsu e-Bi lɛ koni ebafo nibii agbɛjianɔtoo fɔŋ nɛɛ sɛɛ. Eji wɔle kulɛ, ani ehe baahia ni wɔya nɔ wɔshi kpe? Taakɛ Yesu tsɔɔ mli lɛ, naagbee lɛ baaba trukaa, be ni akpaaa gbɛ; no hewɔ lɛ esa akɛ wɔsara be fɛɛ be.—Nyɛkanea Mateo 24:43.\n5, 6. (a) Mɛɛ gbɛ nɔ nɔ ni wɔle yɛ wɔsɛɛ be kɛ Nyɔŋmɔ yiŋtoi ahe lɛ saa bɔ ni wɔsaraa wɔhaa lɛ he? (b) Mɛni hewɔ esa akɛ Satan he nilee ni wɔyɔɔ lɛ awaje wɔfai shi ni wɔtswa akɛ wɔbaaya nɔ wɔsara lɛ?\n5 Nɔ ni tamɔɔɔ nakai lɛ, Yesu le wɔsɛɛ be he nibii babaoo ni yɔɔ miishɛɛ—anɔkwalei ni mɛi ni bɛŋkɛ lɛ lɛ ateŋ mɛi babaoo leee kwraa. Wɔleee nibii pii tamɔ Yesu, shi kɛtsɔ enɔ lɛ, amrɔ nɛɛ wɔbale Nyɔŋmɔ Maŋtsɛyeli lɛ kɛ nɔ ni ebaafee wɔsɛɛ lɛ he nii babaoo. Kɛ́ wɔkwɛ mɛi ni wɔkɛshãraa yɛ skul, nitsumɔhei, kɛ wɔshikpɔŋkukuji lɛ amli lɛ, ani wɔnaaa akɛ mɛi babaoo leee anɔkwalei ni yɔɔ miishɛɛ nɛɛ ahe nɔ ko kwraa? Enɛ haa wɔnaa yiŋtoo kroko hewɔ ni esa akɛ wɔsara lɛ. Taakɛ Yesu fee lɛ, esa akɛ wɔha wɔhiɛ ahi wɔhe nɔ be fɛɛ be kɛtao hegbɛi ní wɔkɛaaha mɛi krokomɛi ale Nyɔŋmɔ Maŋtsɛyeli lɛ he sane. Hegbɛi nɛɛ anɔ bɛ, no hewɔ lɛ esaaa akɛ wɔkɛshwɛɔ kwraa. Mɛi awala yɛ oshara mli!—1 Tim. 4:16.\n6 Nɔ kroko hu ni Yesu le lɛ ye ebua lɛ ni etee nɔ esara. Ele akɛ Satan etswa efai shi akɛ ebaaka lɛ, ebaawa lɛ yi, ní eha eŋmɛɛ enɔkwayeli lɛ he. Be fɛɛ be nɛ lɛ, nakai henyɛlɔ ni yitsoŋ wa lɛ miitao “be kroko ni sa” koni eka Yesu. (Luka 4:13, NW) Yesu ha ehiɛ hi ehe nɔ be fɛɛ be. Esumɔɔɔ akɛ nɔ ko nɔ ko yeɔ enɔ, kɛ́ eji kaa, shiteekɛwoo, loo yiwaa jio. Wɔ hu wɔyɛ shihilɛ ni tamɔ nakai nɔŋŋ mli. Wɔle akɛ Satan kã he enyiɛ “tamɔ jata ni hũuɔ eetao mɔ ni eeemi.” No hewɔ ni Nyɔŋmɔ Wiemɔ lɛ woɔ Kristofoi fɛɛ hewalɛ akɛ: “Nyɛhiɛ akãa shi, nyɛsaraa” lɛ. (1 Pet. 5:8) Shi te wɔɔfee tɛŋŋ wɔfee nakai lɛ?\nBƆ NI WƆƆFEE WƆSARA YƐ SƆLEMƆ GBƐFAŊ\n7, 8. Mɛɛ ŋaa Yesu wo yɛ sɔlemɔ he, ni mɛɛ nɔkwɛmɔnɔ efee yɛ enɛ gbɛfaŋ?\n7 Biblia lɛ tsɔɔ akɛ tsakpaa kpaakpa yɛ mɔ hiɛ ni aaahi ehe nɔ, loo ní eeesara yɛ mumɔŋ lɛ kɛ sɔlemɔ teŋ. (Kol. 4:2; 1 Pet. 4:7) Beni Yesu bi ekaselɔi lɛ ni amɛkɛ lɛ ashi kpe lɛ sɛɛ etsɛɛɛ lɛ, ekɛɛ akɛ: “Nyɛshia kpe ni nyɛsɔlea, koni nyɛkabote kaa mli.” (Mat. 26:41) Ani eetao ni amɛshi kpe yɛ nakai be ni jaraa lɛ pɛ mli? Dabi, eji ŋaawoo ni esa akɛ wɔhi shi yɛ naa be fɛɛ be.\n8 Yesu fee nɔkwɛmɔnɔ ni nɔ bɛ yɛ sɔlemɔ gbɛfaŋ. Ekolɛ obaakai akɛ be ko lɛ, eshi kpe nyɔɔŋnyɔɔŋ fɛɛ esɔle etsɛ́ e-Tsɛ lɛ. Nyɛhaa wɔfea shihilɛ lɛ he mfoniri wɔkwɛa. (Nyɛkanea Luka 6:12, 13.) Eeenyɛ efee akɛ Yesu bɛŋkɛ Kapernaum, ni ji wolɛi amaŋ, he ni ehiɔ kɛ́ etee Galilea kpokpaa lɛ nɔ lɛ. Beni jenamɔ yi waa lɛ, Yesu kwɔ kɛtee gɔji ni bɛŋkɛ Galilea Ŋshɔ lɛ ateŋ ekome nɔ. Beni ekwɛɔ ni duŋ woɔ yɛ kpokpaa lɛ nɔ lɛ, ekolɛ ebaana ni mu kanei miitso hɛrɛbii yɛ Kapernaum kɛ ehewɔŋ akrowai lɛ amli. Kɛlɛ, beni Yesu kɛ Yehowa bɔi sane gbaa lɛ, ekɛ ejwɛŋmɔ ma sɔlemɔ lɛ nɔ. Minitii ho, ni ŋmɛlɛtswai hu ho, fɛɛ lɛ ekã he eesɔle. Eyɔseee be ni kanei ni yɔɔ akrowai lɛ amli lɛ bɔi gboimɔ ekomekomei lɛ, loo beni nyɔɔŋtsere lɛ jeɔ fiofio lɛ, loo bɔ ni kooloi ni nyiɛɔ gbɛkɛ lɛ taoɔ niyenii yɛ jwɛiaŋ lɛ. Ekã shi faŋŋ akɛ nɔ titri ni esɔlemɔ lɛ kɔ he ji yiŋkpɛɛ wulu ni kã ehiɛ lɛ—ebɔfoi 12 lɛ ahalamɔ lɛ. Wɔbaanyɛ wɔfee Yesu he mfoniri ní eekɛɛ e-Tsɛ lɛ nɔ fɛɛ nɔ ní ele yɛ kaselɔi lɛ eko fɛɛ eko he, ní eekpa lɛ fai koni eha lɛ nilee, ní etsɔɔ lɛ gbɛ hu.\n9. Mɛni wɔbaanyɛ wɔkase kɛjɛ bɔ ni Yesu sɔle nyɔɔŋ muu fɛɛ lɛ mli?\n9 Mɛni Yesu nɔkwɛmɔnɔ lɛ tsɔɔ wɔ? Ákɛ wɔkɛ ŋmɛlɛtswai babaoo asɔle? Dabi, ejaakɛ enu ekaselɔi lɛ ashishi, ni ewie yɛ amɛhe akɛ: “Mumɔ lɛ miikpɛlɛ moŋ, shi heloo lɛ egbede.” (Mat. 26:41) Kɛlɛ, wɔbaanyɛ wɔkase Yesu. Ákɛ nɔkwɛmɔnɔ lɛ, ani wɔkɛ wɔŋwɛi Tsɛ lɛ gbaa sane dani wɔkpɛɔ yiŋ ni baanyɛ asa wɔ, wɔweku lɛ, loo wɔnyɛmimɛi héyelilɔi lɛ amumɔŋ shidaamɔ he? Ani wɔsɔleɔ wɔhaa wɔnyɛmimɛi hii kɛ yei Kristofoi lɛ? Ani wɔjɛɔ wɔtsuiŋ wɔsɔleɔ moŋ fe ni wɔɔtĩ wiemɔi pɔtɛi komɛi amli be fɛɛ be? Kadimɔ hu akɛ, Yesu toɔ be ni ekɛ eŋwɛi Tsɛ lɛ gbaa etsuiŋ sane. Ŋmɛnɛ lɛ, bɔ ni dekã bɛ kwraa hewɔ lɛ, ewaaa kwraa akɛ daa gbi shihilɛ mli nifeemɔi aaaha wɔhiɛ aje nibii ni he hiaa titri lɛ anɔ. Kɛ́ wɔhe be babaoo ni wɔkɛ Yehowa gba sane jogbaŋŋ kɛjɛ wɔtsuiŋ lɛ, ebaaha wɔhiɛ ahi wɔhe nɔ waa yɛ mumɔŋ. (Mat. 6:6, 7) Wɔbaatsi wɔbɛŋkɛ Yehowa kpaakpa, ni wɔbaafee nɔ fɛɛ nɔ ni wɔɔnyɛ kɛwaje wɔkɛ lɛ teŋ wekukpaa lɛ, ni wɔbaatsi wɔhe kɛjɛ nɔ fɛɛ nɔ ni baanyɛ afite nakai wekukpaa lɛ he.—Lala 25:14.\nBƆ NI WƆƆFEE WƆSARA YƐ SHIƐMƆ NITSUMƆ LƐ GBƐFAŊ\n10. Mɛɛ nɔkwɛmɔnɔ tsɔɔ akɛ Yesu ha ehiɛ hi ehe nɔ kɛtao hegbɛi kɛye odase?\n10 Yesu sara yɛ nitsumɔ ni Yehowa etu ewo edɛŋ lɛ he. Yɛ nitsumɔi komɛi agbɛfaŋ lɛ, nitsulɔ lɛ hiɛ baanyɛ aje ehe nɔ ni oshara ko baaa. Kɛlɛ, nitsumɔi babaoo biɔ ni mɔ jwɛŋmɔŋ akã lɛ shi ni ehiɛ ahi ehe nɔ, nakai ji bɔ ni Kristofoi asɔɔmɔ nitsumɔ lɛ yɔɔ. Yesu ha ehiɛ hi ehe nɔ be fɛɛ be yɛ enitsumɔ lɛ mli, ni etao hegbɛi ni ekɛaashiɛ sanekpakpa lɛ. Ákɛ nɔkwɛmɔnɔ lɛ, beni ekɛ ekaselɔi lɛ enyiɛ leebi leebi ni amɛyashɛ Sikar maŋ lɛ mli lɛ, ekaselɔi lɛ tee niyenii hemɔ. Yesu mɛ amɛ yɛ maŋ lɛ nubu lɛ he koni ejɔɔ ehe fioo, shi ehiɛ yɛ ehe nɔ, ni eyɔse hegbɛ ni ebaanyɛ ekɛye odase. Samaria yoo ko ba nuyɛɛ. Kulɛ Yesu baanyɛ ekpã emli fioo. Ni eyɛ yiŋtoi ni kulɛ ebaanyɛ edamɔ nɔ ekɛ yoo lɛ akagba sane. Kɛlɛ, egbele enaa ni ekɛ yoo lɛ bɔi sane gbaa, eye odase ni mɔ shi waa, ni enɛ sa nakai maŋ lɛ mli bii lɛ ateŋ mɛi babaoo ashihilɛ he. (Yoh. 4:4-26, 39-42) Ani wɔbaanyɛ wɔkase bɔ ni Yesu sara eha lɛ jogbaŋŋ fe bɔ ni wɔfeɔ amrɔ nɛɛ, ekolɛ kɛtsɔ wɔhiɛ ni wɔɔha ehi wɔhe nɔ waa kɛtao hegbɛi kɛwie sanekpakpa lɛ he wɔtsɔɔ mɛi ni wɔkɛkpeɔ yɛ wɔdaa gbi nifeemɔi amli lɛ?\n11, 12. (a) Mɛni Yesu kɛɛ mɛi ni bɔ mɔdɛŋ akɛ amɛgbala ejwɛŋmɔ kɛjɛ enitsumɔ lɛ nɔ lɛ? (b) Mɛɛ gbɛ nɔ Yesu ŋmɛ pɛpɛɛpɛ yɛ enitsumɔ lɛ mli?\n11 Bei komɛi lɛ, aŋkroaŋkroi komɛi ni ehiɛɛɛ Yesu he jwɛŋmɔ fɔŋ lɛ bɔɔ mɔdɛŋ akɛ amɛgbala ejwɛŋmɔ kɛjɛ enitsumɔ lɛ nɔ. Helai ni etsa yɛ naakpɛɛ gbɛ nɔ beni eyɔɔ Kapernaum lɛ ha asafoi lɛ ná ehe miishɛɛ aahu akɛ kulɛ amɛmiitao amɛtsĩ enaa koni ekashi amɛ. Enɛ bɛ naakpɛɛ. Shi kɛlɛ, Yesu ba koni ebashiɛ eha “Israel we tooi ni elaaje lɛ” fɛɛ, jeee maŋtiase kome mli bii pɛ. (Mat. 15:24) No hewɔ lɛ, ekɛɛ nakai mɛi lɛ akɛ: “Esa akɛ miyajajeɔ Nyɔŋmɔ maŋtsɛyeli lɛ he sanekpakpa lɛ mitsɔɔ maji krokomɛi hu, ejaakɛ no hewɔ atsu mi.” (Luka 4:40-44) Eyɛ faŋŋ akɛ, shiɛmɔ nitsumɔ lɛ ji oti yɛ Yesu shihilɛ mli. Ehaaa nɔ ko nɔ ko agbala ejwɛŋmɔ.\n12 Ani Yesu kɛ ejwɛŋmɔ ma enitsumɔ lɛ nɔ aahu akɛ enáaa ehewɔŋ miishɛɛ? Ani ekɛ ehe wo enitsumɔ lɛ mli aahu akɛ eku ehiɛ eshwie mɛi ahiamɔ nii anɔ? Dabi, Yesu ŋmɛ pɛpɛɛpɛ, ni enɛ ji nɔkwɛmɔnɔ ni nɔ bɛ. Ekɛ enanemɛi jie amɛhiɛtserɛ ni ekɛná ehewɔŋ miishɛɛ. Esusu wekui ahe, enu he eha amɛ waa yɛ amɛhiamɔ nii kɛ amɛnaagbai ahe, ni ejie suɔmɔ babaoo kpo etsɔɔ gbekɛbii.—Nyɛkanea Marko 10:13-16.\n13. Mɛɛ gbɛ nɔ wɔbaanyɛ wɔkase nɔkwɛmɔnɔ ni Yesu fee yɛ bɔ ni esara ni eŋmɛ pɛpɛɛpɛ yɛ Maŋtsɛyeli shiɛmɔ nitsumɔ lɛ mli lɛ?\n13 Be mli ni wɔkaseɔ bɔ ni Yesu sara eha lɛ, te wɔɔfee tɛŋŋ wɔŋmɛ pɛpɛɛpɛ taakɛ efee lɛ? Wɔhaaa je lɛ agbala wɔjwɛŋmɔ kɛjɛ wɔnitsumɔ lɛ nɔ. Ekolɛ wɔnanemɛi kɛ wɔwekumɛi ni ehiɛɛɛ wɔhe jwɛŋmɔ fɔŋ lɛ po baawo wɔ hewalɛ koni wɔgbɔjɔ wɔsɔɔmɔ nitsumɔ lɛ mli fioo, loo wɔhi shi tamɔ bɔ ni mɛi fɛɛ hiɔ shi lɛ. Shi kɛ́ wɔkase Yesu lɛ, wɔbaana wɔsɔɔmɔ nitsumɔ lɛ tamɔ niyenii. (Yoh. 4:34) Wɔnitsumɔ lɛ haa wɔnáa hewalɛ yɛ mumɔŋ, ni ehaa wɔmii shɛɔ wɔhe hu. Kɛlɛ, wɔsumɔŋ akɛ wɔfee nii kɛteke nɔ, ni wɔbu wɔhe jalɔi tuutu, loo wɔha wɔshihilɛ afee kpɛŋŋ. Taakɛ Yesu fee lɛ, wɔmiisumɔ ni wɔfee “miishɛɛ Nyɔŋmɔ lɛ” tsuji ni mii shɛɔ amɛhe, ni ŋmɛɔ pɛpɛɛpɛ.—1 Tim. 1:11, NW.\nBƆ NI WƆƆFEE WƆSARA KƐ́ WƆKƐ KAA MIIKPE\n14. Mɛɛ su esa akɛ wɔkpoo kɛ́ wɔkɛ kai miikpe, ni mɛni hewɔ?\n14 Taakɛ wɔna lɛ, Yesu woɔ ekaselɔi lɛ hewalɛ waa koni amɛsara be mli ni ekɛ kai ni naa wawai miikpe. (Nyɛkanea Marko 14:37.) Be ni wɔbaaná enɔkwɛmɔnɔ lɛ he sɛɛ waa ji be mli ni wɔkɛ shihilɛi ni jaraa miikpe. Kɛ́ mɛi kɛ kaa miikpe lɛ, amɛhiɛ kpaa anɔkwa sane ko ni he hiaa waa ni Abɛi awolo lɛ wie he shii enyɔ sɔŋŋ lɛ nɔ akɛ: “Gbɛ ko yɛ ni ja yɛ gbɔmɔ hiɛ, shi enaagbee lɛ, gbele gbɛi ni.” (Abɛi 14:12; 16:25) Kɛ́ wɔkɛ wɔhe kpasa wɔ diɛŋtsɛ wɔjwɛŋmɔ, titri lɛ beni wɔkɛ naagbai ni yɔɔ hiɛdɔɔ miikpe lɛ, kɛ́ wɔkwɛɛɛ ni ahi lɛ wɔkɛ wɔ diɛŋtsɛ wɔhe, kɛ wɔsuɔlɔi baawo oshara mli.\n15. Kɛ́ shihilɛ lɛ mli wa lɛ, mɛɛ kaa weku yitsei baanyɛ amɛkɛkpe?\n15 Ákɛ nɔkwɛmɔnɔ lɛ, ebaawa waa kɛha weku yitso ko akɛ eeeha “lɛ diɛŋtsɛ eshiabii lɛ” aheloonaa hiamɔ nii. (1 Tim. 5:8) Ekolɛ ebaasumɔ ni ekpɛlɛ nitsumɔ ko ni baaha efolɔ asafoŋ kpeei amli kɛtsara nɔ, ekɛ eweku lɛ akafee weku jamɔ, loo ekɛ ehe akawo shiɛmɔ nitsumɔ lɛ mli lɛ nɔ. Yɛ adesa susumɔ naa lɛ, ekolɛ ebaafee tamɔ nɔ ni tɔmɔ ko bɛ gbɛ ni tamɔ nɛkɛ lɛ he, ni ebaana lɛ po akɛ eja. Shi kɛlɛ, sɛɛ mli lɛ ebaanyɛ eha wɔhe aye loo wɔgboi yɛ mumɔŋ po. Ebaafee nɔ ni sa jogbaŋŋ akɛ wɔɔbo ŋaawoo ni yɔɔ Abɛi 3:5, 6 lɛ moŋ toi! Salomo wie yɛ jɛmɛ akɛ: “Okɛ ohiɛ afɔ̃ Yehowa nɔ kɛ otsui fɛɛ, ni okɛ ohe akakpasa bo diɛŋtsɛ ojwɛŋmɔ; kaimɔ lɛ yɛ ogbɛi fɛɛ mli, ni lɛ eeejaje otempɔŋi lɛ!”\n16. (a) Mɛni wɔbaanyɛ wɔkase kɛjɛ bɔ ni Yesu kɛ ehe fɔ̃ Yehowa nilee nɔ shi jeee lɛ diɛŋtsɛ enɔ lɛ nɔ lɛ mli? (b) Mɛɛ gbɛ nɔ weku yitsei babaoo kaseɔ bɔ ni Yesu kɛ ehe fɔ̃ Yehowa nɔ yɛ jaramɔ beaŋ lɛ?\n16 Beni Yesu kɛ kai miikpe lɛ, etswa efai shi akɛ ekɛ ehe kpasaŋ lɛ diɛŋtsɛ ejwɛŋmɔ. Bo lɛ susumɔ he okwɛ! Mɔ ni le nii fe mɛi fɛɛ ni ehi shikpɔŋ lɛ nɔ pɛŋ lɛ kɛ ehe efɔ̃ɔɔ lɛ diɛŋtsɛ enilee nɔ. Ákɛ nɔkwɛmɔnɔ lɛ, beni Satan kaa Yesu lɛ, ekɛ wiemɔ ni ji: “Aŋma akɛ” lɛ tsu nii shii abɔ kɛha lɛ hetoo. (Mat. 4:4, 7, 10) Ekɛ ehe fɔ̃ e-Tsɛ lɛ nilee nɔ kɛkpee kai anaa, ni ekɛtsɔɔ akɛ eyɛ heshibaa, ni ji su ko ni Satan bɛ, ní enyɛ̃ɔ kwraa lɛ. Ani wɔkaseɔ Yesu? Weku yitso ni miisumɔ ni ekase bɔ ni Yesu sara eha lɛ baaha Nyɔŋmɔ Wiemɔ lɛ akudɔ lɛ, titri lɛ yɛ jaramɔ beaŋ. Weku yitsei akpei abɔ miifee nakai pɛpɛɛpɛ yɛ je lɛŋ fɛɛ. Amɛkɛ Nyɔŋmɔ Maŋtsɛyeli lɛ kɛ anɔkwa jamɔ yeɔ amɛheloonaa hiamɔ nii ahiɛ. Enɛ haa amɛnyɛɔ amɛkwɛɔ amɛwekui jogbaŋŋ. Ni taakɛ Yehowa ewo shi yɛ e-Wiemɔ lɛ mli lɛ, ejɔɔ mɔdɛŋ ni amɛbɔɔ koni amɛha amɛweku lɛ amɛhiamɔ nii lɛ anɔ.—Mat. 6:33.\n17. Mɛni hewɔ osumɔɔ ni okase bɔ ni Yesu sara eha lɛ?\n17 Ŋwanejee ko bɛ he akɛ, Yesu fee nɔkwɛmɔnɔ ni fe fɛɛ yɛ bɔ ni asaraa ahaa lɛ mli. Enɔkwɛmɔnɔ lɛ he yɛ sɛɛnamɔ, abaanyɛ akɛtsu nii, ni ebaa mɔ yi po. Kaimɔ akɛ, Satan efee klalo akɛ ebaawɔle bo ní owɔ yɛ mumɔŋ, ní eha ohemɔkɛyeli lɛ mli agbɔjɔ, ojá Yehowa eko kɛ eko kɛkɛ, ní oŋmɛɛ onɔkwayeli lɛ he. (1 Tes. 5:6) Kaaŋmɛ lɛ gbɛ! Yaa nɔ osara taakɛ Yesu fee lɛ—yɛ osɔlemɔ mli, oshiɛmɔ nitsumɔ lɛ mli, kɛ beni okɛ kai miikpe. Kɛ́ ofee nakai lɛ, obaaná miishɛɛ, ni otsui baanyɔ omli amrɔ nɛɛ po ní nibii agbɛjianɔtoo nɛɛ naagbee lɛ tsɔɔ enaa shi lɛ. Kɛ́ otee nɔ osara lɛ, beni o-Nuŋtsɔ lɛ baaba ebakpata nibii agbɛjianɔtoo nɛɛ hiɛ lɛ, ebaabanina bo ni ohiɛ yɛ ohe nɔ, ni okɛ ekãa miifee e-Tsɛ lɛ suɔmɔnaa nii. Kwɛ bɔ ni ebaaŋɔɔ Yehowa naa akɛ eeejuro bo yɛ anɔkwayeli gbɛ ni okɔ lɛ hewɔ!—Kpoj. 16:15.\nYesu shiɛ etsɔɔ yoo lɛ yɛ nubu lɛ he. Mɛɛ hegbɛi otaoɔ kɛshiɛɔ daa gbi?\nKɛ́ otsu oweku lɛ mumɔŋ hiamɔ nii ahe nii lɛ, no tsɔɔ akɛ oosara\nAmɛkɛ Ekãa Jaje Nyɔŋmɔ Wiemɔ Lɛ!\n“Wajemɔ Ohe ni Ofee Ekãa Jogbaŋŋ”\nSu ko ni Baanyɛ Afite Wɔjwɛŋmɔ—Hiɛkɔ̃ɔ\nBaamɔ Mumɔ Kpakpa ni Yɔɔ Asafo lɛ Mli lɛ Yi\nNathan—Ekɛ Anɔkwayeli Fã Anɔkwa Jamɔ He\nAbaanyɛ Aná Miishɛɛ yɛ Shĩa ni mli Bii Bɛ Jamɔ Kome mli lɛ Mli\nLɛ “Eha Mɛi Ajwɛŋmɔ Ba Minɔ”\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ February 2012\nBUU-MƆƆ—NIKASEMƆ NƆ February 2012


“Owiemɔ lɛ anɔkwaleŋ.”—YOH. 17:17.\nMɛɛ gbɛ nɔ esoro kpee ko ni afee yɛ Yerusalem yɛ afi 49 Ŋ.B. lɛ yɛ kpeei ni sɔlemɔ mli hiɛnyiɛlɔi lɛ fee yɛ sɛɛ mli lɛ he?\nMɛɛ hii komɛi ni hi shi yɛ afi 476 kɛyashi afi 1500 Ŋ.B. afii lɛ amli lɛ fã Nyɔŋmɔ Wiemɔ lɛ he?\nMɛɛ gbɛ nɔ anɔkwa Kristofoi ni hi shi yɛ afi 1800 afii lɛ naagbee gbɛ lɛ tsɔ amɛkase Biblia lɛ, ni mɛni hewɔ eji gbɛ ni sa jogbaŋŋ lɛ?\n1. Yɛ bo diɛŋtsɛ oniiashikpamɔ mli lɛ, tsɔɔmɔ nɔ ko pɔtɛɛ ni haa esoroɔ Yehowa Odasefoi yɛ jamɔi krokomɛi ahe.\nSUSUMƆ gbi klɛŋklɛŋ ni okɛ Yehowa Odasefonyo ko gba sane lɛ he okwɛ. Mɛni okaiɔ yɛ nakai sanegbaa lɛ he? Mɛi pii baakɛɛ akɛ, ‘Bɔ ni Odasefonyo lɛ jɛ Biblia lɛ mli eha saji ni mibi lɛ lɛ fɛɛ hetoo lɛ ha mihe jɔ̃ mihe.’ Kwɛ bɔ ni wɔmii shɛ wɔhe ha beni wɔná wɔle Nyɔŋmɔ yiŋtoo kɛha shikpɔŋ lɛ, nɔ ni baa wɔnɔ kɛ́ wɔgboi, kɛ hiɛnɔkamɔ ni yɔɔ kɛha wɔsuɔlɔi ni egboi lɛ!\n2. Mɛɛ yiŋtoi komɛi ahewɔ ni oná hiɛsɔɔ oha Biblia lɛ?\n2 Shi beni wɔkase nii kɛtee hiɛ lɛ, wɔbayɔse akɛ Biblia lɛ tsɔɔ wɔ nibii babaoo fe sanebimɔi ni kɔɔ wala, gbele, kɛ wɔsɛɛ shihilɛ he lɛ ahetoi ni ekɛhaa lɛ kɛkɛ. Wɔbayɔse akɛ Biblia lɛ he yɛ sɛɛnamɔ fe woji krokomɛi fɛɛ ni yɔɔ je lɛŋ. Ŋaawoo ni yɔɔ mli lɛ be hooo, ni mɛi ni kɛtsuɔ nii jogbaŋŋ lɛ náa miishɛɛ ni amɛyeɔ omanye yɛ shihilɛ mli. (Nyɛkanea Lala 1:1-3.) Anɔkwa Kristofoi ekpɛlɛ Biblia lɛ nɔ yɛ be fɛɛ mli akɛ “Nyɔŋmɔ wiemɔ, taakɛ bɔ ni eji hu lɛɛlɛŋ lɛ, shi jeee akɛ gbɔmɛi awiemɔ ko.” (1 Tes. 2:13) Yinɔsane mli amaniɛbɔi fioo komɛi ni wɔbaasusu he lɛ baaha wɔna mɛi ni yɔɔ bulɛ diɛŋtsɛ kɛha Nyɔŋmɔ Wiemɔ lɛ, kɛ mɛi ni efeee nakai.\nATSU NAAGBA WULU KO HE NII\n3. Mɛɛ naagba kulɛ ebaanyɛ efite ekomefeemɔ ni yɔɔ klɛŋklɛŋ afii 100 lɛ mli Kristofoi asafo lɛ mli lɛ, ni mɛni hewɔ eji naagba ni mli wa lɛ?\n3 Yɛ Kornelio, ni ji Jeŋmajiaŋbii foolɔi lɛ ateŋ mɔ klɛŋklɛŋ ni afɔ lɛ mu lɛ mufɔɔ lɛ sɛɛ afii 13 lɛ, sane ko te shi ni kulɛ ebaanyɛ efite ekomefeemɔ ni yɔɔ Kristofoi asafo lɛ mli lɛ. No mli lɛ, Jeŋmajiaŋbii babaoo miitsɔmɔ Kristofoi. Sanebimɔ lɛ ji akɛ, Ani esa akɛ afolɔ hii lɛ ketia yɛ Yudafoi lɛ akusum lɛ naa dani abaptisi amɛ? Ebɛ mlɛo kɛha Yudanyo akɛ eeeha sanebimɔ nɛɛ hetoo. Yudafoi ni yeɔ Mla lɛ nɔ lɛ eyaŋ Jeŋmajiaŋnyo ko shĩa, aahu ni amɛkɛ amɛteŋ mɔ ko aaafee ekome kɛjá Nyɔŋmɔ po. Yudafoi ni ebatsɔmɔ Kristofoi lɛ kɛ yiwaa ni naa wa waa miikpe yɛ amɛtsutsu jamɔ ni amɛshi lɛ hewɔ. Kɛ́ amɛtee nɔ amɛkɛ Jeŋmajiaŋbii foolɔi lɛ bɔ lɛ, ebaaha naagba ni kã amɛ kɛ Yudafoi lɛ ateŋ lɛ mli awo wu, ni ebaaha aya nɔ agbe Kristofoi lɛ ahe guɔ babaoo.—Gal. 2:11-14.\n4. Namɛi kpe kɛsusu sane lɛ he, ni mɛɛ saji kulɛ mɛi baanyɛ abi yɛ kpee nɛɛ he?\n4 Yɛ afi 49 Ŋ.B. lɛ, bɔfoi lɛ kɛ onukpai ni yɔɔ Yerusalem lɛ, ni amɛ hu amɛji Yudafoi ni afolɔ amɛ ketia lɛ “babua amɛhe naa, koni amɛtao nɛkɛ sane nɛɛ mli.” (Bɔf. 15:6) Kpee nɛɛ eyafeee ŋwanejee yɛ jamɔ mli tsɔɔmɔi ni he ehiaaa he, shi moŋ ekɔ Biblia mli saji ni he yɔɔ sɛɛnamɔ lɛ ahe. Mɔ fɛɛ mɔ ni yɔɔ kpee lɛ shishi lɛ tsɔɔ ejwɛŋmɔ yɛ sane lɛ he. Ani amɛbaaŋmɛ gbɛ ni mɔ ko kɛ esusumɔ loo bɔ ni enuɔ he ehaa lɛ afĩ mɛi krokomɛi lɛ anɔ? Ani hii onukpai nɛɛ baatsi yiŋ ni esa akɛ amɛkpɛ lɛ amɛto kɛyashi jamɔŋ naagba ni yɔɔ Israel nɛɛ naa aaaba shi? Aloo amɛbaaŋmɛɛ saji ahe kɛsaa, ni tsɔɔ akɛ afãi enyɔ lɛ fɛɛ baatsake amɛsusumɔ lɛ mli fioo bɔni afee ni amɛba gbeekpamɔ ko kɛkɛ?\n5. Mɛɛ gbɛi anɔ esoro kpee ni afee yɛ Yerusalem yɛ afi 49 Ŋ.B. lɛ kwraa yɛ kpeei ni sɔlemɔ mli hiɛnyiɛlɔi feɔ ŋmɛnɛ lɛ he?\n5 Ákɛ aaaŋmɛɛ saji ahe kɛsaa loo aaawo mɛi ayiŋ ni amɛkpɛlɛ susumɔ ko nɔ lɛ ebahe shi waa yɛ kpeei ni sɔlemɔ mli hiɛnyiɛlɔi feɔ ŋmɛnɛ lɛ ashishi. Shi mɔ ko mɔ ko eŋmɛɛɛ saji ahe kɛsaaa yɛ kpee ni afee yɛ Yerusalem lɛ shishi; asaŋ awooo mɔ ko yiŋ hu ni efĩ afã ko sɛɛ. Kɛfata he lɛ, amɛ fɛɛ amɛgbee tee bɛlɛ kome mli. Te fee tɛŋŋ eba lɛ nakai? Yɛ susumɔi srɔtoi ni mɛi ni yɔɔ kpee lɛ shishi lɛ fɛɛ hiɛ lɛ sɛɛ lɛ, amɛ fɛɛ amɛná bulɛ amɛha Nyɔŋmɔ Wiemɔ lɛ, ni amɛdamɔ ŋmalɛi lɛ anɔ amɛtsu sane lɛ he nii.—Nyɛkanea Lala 119:97-101.\n6, 7. Mɛɛ gbɛ nɔ akɛ Ŋmalɛi lɛ tsu nii kɛha ketiafoo sane lɛ hetoo?\n6 Ŋmalɛ ni ha anyɛ atsu naagba lɛ he nii ji Amos 9:11, 12 lɛ. Taakɛ atsɛ́ yisɛɛ yɛ Bɔfoi lɛ Asaji 15:16, 17 lɛ, jɛmɛ kaneɔ akɛ: ‘Maku misɛɛ maba, ni masaa David buu ni ekumɔ lɛ mamã, ni etsukoi lɛ hu matswa ekoŋŋ, ni matee lɛ shi mamã shi; beni afee ni gbɔmɛi ni eshwɛ lɛ kɛ jeŋmaji lɛ fɛɛ hu ni atsĩ migbɛi atã atsɔɔ amɛ lɛ atao Nuŋtsɔ Yehowa sɛɛgbɛ. Nuŋtsɔ Yehowa kɛɛ.’\n7 Shi ekolɛ mɔ ko baakɛɛ akɛ, ‘Bɛ nakai ŋmalɛ lɛ ekɛɛɛ akɛ ketia ni abaafolɔ Jeŋmajiaŋbii ni ebatsɔmɔ héyelilɔi lɛ he ehiaaa?’ Hɛɛ, eji anɔkwale; shi Yudafoi ni ebatsɔmɔ Kristofoi lɛ baanu shishi nakai. Amɛbuuu Jeŋmajiaŋbii ni afolɔ amɛ ketia lɛ akɛ ‘jeŋbii’, shi moŋ amɛbuɔ amɛ akɛ nyɛmimɛi. (2 Mose 12:48, 49) Ákɛ nɔkwɛmɔnɔ lɛ, Biblia shishitsɔɔmɔ ko (Bagster Septuagint lɛ) tsɔɔ Ester 8:17 lɛ shishi akɛ: “Afolɔ Jeŋmajiaŋbii lɛ babaoo ketia, ni amɛbatsɔmɔ Yudafoi.” No hewɔ lɛ, nɔ ni Ŋmalɛi lɛ gba akɛ Israel we lɛ ateŋ mɛi ni eshwɛ lɛ (Yudafoi kɛ mɛi ni batsɔmɔ Yudafoi ni afolɔ amɛ ketia) kɛ agbɛnɛ “jeŋmaji lɛ fɛɛ hu” (Jeŋmajiaŋbii foolɔi) baafee ekome akɛ Nyɔŋmɔ webii lɛ yɛ faŋŋ. Ehe ehiaaa ni afolɔ Jeŋmajiaŋbii ni miisumɔ ni amɛbatsɔmɔ Kristofoi lɛ ketia.\n8. Mɛni hewɔ ehe bahia ni amɛná ekãa kɛkpɛ nakai yiŋ lɛ?\n8 Nyɔŋmɔ Wiemɔ lɛ kɛ emumɔ lɛ kudɔ nakai Kristofoi ni yeɔ anɔkwa lɛ ni amɛ fɛɛ ‘amɛnaa fee ekome.’ (Bɔf. 15:25) Eyɛ mli akɛ yiŋkpɛɛ nɛɛ baaha aya nɔ awa Yudafoi ni ebatsɔmɔ Kristofoi lɛ ayi moŋ, shi anɔkwafoi nɛɛ fĩ yiŋkpɛɛ ni damɔ Biblia lɛ nɔ lɛ sɛɛ kpɛŋŋ.—Bɔf. 16:4, 5.\nANA SRƆTOFEEMƆ LƐ FAŊŊ\n9. Mɛɛ yiŋtoo titri kome hewɔ akɛ apasa tsɔɔmɔi futu anɔkwa jamɔ mli lɛ, ni mɛɛ tsɔɔmɔ ko ni he hiaa afutu mli?\n9 Bɔfo Paulo gba akɛ, yɛ bɔfoi lɛ agbele sɛɛ lɛ akɛ apasa tsɔɔmɔi baafutu Kristofoi ahemɔkɛyeli lɛ. (Nyɛkanea 2 Tesalonikabii 2:3, 7.) Mɛi ni hiɛ sɔɔmɔ hegbɛi lɛ ateŋ mɛi komɛi po ‘ekpɛlɛŋ tsamɔ tsɔɔmɔ’ lɛ. (2 Tim. 4:3) Paulo bɔ asafoŋ onukpai ni hi shi yɛ ebeaŋ lɛ kɔkɔ akɛ: ‘Nyɛ diɛŋtsɛ nyɛteŋ hu lɛ, hii ni wieɔ nii ni ejaaa aaate shi, ni amɛaakpala kaselɔi lɛ amɛshwie amɛsɛɛ.’ (Bɔf. 20:30) The New Encyclopædia Britannica lɛ tsɔɔ yiŋtoo titri kome hewɔ ni aŋmɛ apasa tsɔɔmɔi agbɛ lɛ mli akɛ: “Kristofoi ni atsɔse amɛ yɛ Hela nilee mli lɛ nu he akɛ esa akɛ amɛtsɔɔ amɛhemɔkɛyeli lɛ mli yɛ nibii ni amɛkase lɛ naa kɛha amɛ diɛŋtsɛ amɛsɛɛnamɔ, agbɛnɛ hu ni amɛkɛtsake woloŋlelɔi ni ji wɔŋjalɔi lɛ kɛba Nyɔŋmɔjamɔ mli.” Tsɔɔmɔ ko ni he hiaa waa ni akɛ wɔŋjamɔ tsɔɔmɔ futu mli lɛ kɔɔ mɔ tuuntu ni Yesu Kristo ji lɛ he. Biblia lɛ tsɛɔ lɛ akɛ Nyɔŋmɔ Bi; shi mɛi ni sumɔɔ Hela nilee lɛ kɛɛ doo akɛ lɛ ji Nyɔŋmɔ.\n10. Mɛɛ gbɛ nɔ kulɛ sɔlemɔ mli hiɛnyiɛlɔi baanyɛ atsɔ ana mɔ tuuntu ni Kristo ji?\n10 Ataa sane nɛɛ naa yɛ kpeei srɔtoi ni sɔlemɔ mli hiɛnyiɛlɔi fee lɛ ashishi. Eji hiɛnyiɛlɔi nɛɛ susu Ŋmalɛi lɛ ahe jogbaŋŋ kulɛ amɛbaanyɛ amɛna sane nɛɛ naa yɛ gbɛ ni waaa kwraa nɔ, shi amɛteaŋ mɛi babaoo efeee nakai. Anɔkwa sane ji akɛ, amɛteŋ tsiimɔ kpɛɔ amɛyiŋ yɛ sane lɛ he kɛtsɔɔ hiɛ dani amɛyashɛɔ kpeei lɛ ashishi, ni beni amɛbaashi kpeei nɛɛ ashishi lɛ, amɛkpiliŋ amɛtsui fe tsutsu lɛ po. Ni bei pii lɛ, yiŋ ni amɛkpɛɔ yɛ kpeei nɛɛ ashishi lɛ damɔɔɔ Ŋmalɛi lɛ anɔ kwraa.\n11. Mɛɛ bulɛ ni mli kwɔ jamɔŋ hiɛnyiɛlɔi lɛ ná amɛha amɛmra be mli Osɔfonukpai ni abuɔ amɛ waa lɛ awiemɔi lɛ, ni mɛni hewɔ?\n11 Mɛni hewɔ amɛsusuuu Ŋmalɛi lɛ ahe kɛmɔɔɔ shi lɛ? Woloŋlelɔ Charles Freeman haa sanebimɔ nɛɛ hetoo akɛ, ewa kɛha mɛi ni heɔ amɛyeɔ akɛ Yesu ji Nyɔŋmɔ lɛ akɛ “amɛaakpɛlɛ Yesu wiemɔi babaoo ni tsɔɔ akɛ Nyɔŋmɔ, ni ji Tsɛ lɛ nɔ kwɔ fe lɛ lɛ nɔ.” Enɛ hewɔ lɛ, akɛ sɔlemɔ kusumii kɛ gbɔmɛi asusumɔi ye Sanekpakpai lɛ najiaŋ yɛ sɛɛ mli. Kɛbashi ŋmɛnɛ lɛ, jamɔŋ hiɛnyiɛlɔi babaoo kɛ bulɛ haa amɛmra be mli Osɔfonukpai ni abuɔ amɛ waa lɛ awiemɔi kwraa fe nɔ ni Nyɔŋmɔ Wiemɔ lɛ kɛɔ lɛ! Kɛ́ okɛ mɔ ko ni etee osɔfoi askul esusu Triniti tsɔɔmɔ lɛ he pɛŋ lɛ, ekolɛ ona nɔ ni atsɔɔ lɛ.\n12. Mɛɛ hewalɛ gbonyo nɔyelɔ lɛ ná yɛ sɔlemɔ lɛ nɔ?\n12 Nɔ ko ni sa kadimɔ waa yɛ kpeei nɛɛ ahe ji bɔ ni Roma nɔyelɔi lɛ ná kpeei lɛ anɔ hewalɛ ha lɛ. Ákɛ nɔkwɛmɔnɔ lɛ, Nilelɔ Kpanaa Richard E. Rubenstein wie kpee ko ni sɔlemɔ mli hiɛnyiɛlɔi lɛ fee yɛ Nicaea lɛ he akɛ: “Konstantino wo [osɔfoi lɛ] ahiɛ nyam, ni eha amɛná nii babaoo fe bɔ ni amɛkpaa gbɛ. Eshɛɛɛ afi kɛkɛ ni nɔyelɔ hee lɛ ku sɛɛ ekɛ amɛsɔlemɔtsui ni ahe yɛ amɛdɛŋ lɛ ha amɛ, loo esaa emamɔ ehei eha amɛ, enɛ ha amɛnine shɛ amɛnitsumɔi kɛ hiɛnyam ni amɛyɔɔ lɛ nɔ ekoŋŋ . . . Ekɛ woo krɛdɛɛ ni kulɛ akɛhaa wulɔmɛi lɛ ha Kristofoi ajamɔŋ hiɛnyiɛlɔi lɛ.” Enɛ hewɔ lɛ, “Konstantino ná kpee ni afee yɛ Nicaea lɛ nɔ hewalɛ waa—ekolɛ lɛ etsɔɔ yiŋ ni sa akɛ akpɛ po.” Charles Freeman ma nɔ mi akɛ: “Amrɔ nɛɛ, gbɛ egbele kɛha nɔyelɔ lɛ akɛ ekɛ ehe aaawo Sɔlemɔ lɛ saji amli, jeee ni ekɛwo amɛ hewalɛ pɛ kɛkɛ, shi moŋ ni ená amɛtsɔɔmɔi lɛ hu anɔ hewalɛ.”—Nyɛkanea Yakobo 4:4.\n13. Mɛni osusuɔ akɛ no ji nɔ ni ha sɔlemɔ mli hiɛnyiɛlɔi ni ba yɛ sɛɛ mli lɛ kpoo Biblia mli tsɔɔmɔi ni yɔɔ faŋŋ lɛ?\n13 Be mli ni sɔlemɔ lɛ mli hiɛnaanɔbii lɛ nyɛɛɛ atsɔɔ mɔ tuuntu ni Yesu Kristo ji lɛ, mɛi foji lɛ ateŋ mɛi babaoo bɛ nakai naagba lɛ. Akɛni mɛi foji lɛ ahiɛ ekɔ̃ɔɔ nɔyelɔ lɛ shika loo hegbɛi ni amɛaaná yɛ sɔlemɔ lɛ mli lɛ nɔ hewɔ lɛ, amɛnu nɔ ni Ŋmalɛi lɛ kɛɔ lɛ shishi jogbaŋŋ. Hɛɛ, amɛkpɛlɛ nɔ, ni amɛkɛtsu nii. Nyɔŋmɔjamɔ he nilelɔ ko ni atsɛɔ lɛ Gregory ni jɛ Nyssa lɛ ye mɛi foji lɛ ahe fɛo akɛ: “Mamahɔ̃ɔlɔi, shikatsakelɔi, kɛ shwaponaatálɔi fɛɛ etsɔmɔ amɛhe Nyɔŋmɔjamɔ he nilelɔi. Kɛ́ ootao ole oshika lɛ jara lɛ, nilelɔ ko baatsɔɔ bo nɔ hewɔ ni esoro Bi lɛ yɛ Tsɛ lɛ he lɛ. Kɛ́ obi bodobodo naa lɛ, hetoo ni ahaa bo ji Tsɛ lɛ da fe Bi lɛ. Kɛ́ obi akɛ obaanyɛ oyaju ohe lo lɛ, nɔ ni obaanu nɔŋŋ ji, abɔ Bi lɛ.” Hɛɛ, ákɛ mɛi ni tamɔɔɔ jamɔŋ hiɛnaanɔbii lɛ, mɛi foji lɛ ateŋ mɛi babaoo damɔ Nyɔŋmɔ Wiemɔ lɛ nɔ amɛtsɔɔ anɔkwalei nɛɛ amli. Eji Gregory kɛ ehefatalɔi lɛ bo mɛi foji lɛ atoi kulɛ, amɛbaaná he sɛɛ waa!\n“ŊMAA” KƐ “JWƐI” LƐ KWƐ̃ SHIKOME\n14. Mɛni hewɔ wɔbaanyɛ wɔkɛɛ akɛ anɔkwa Kristofoi ni afɔ amɛ mu ehi shikpɔŋ lɛ nɔ be fɛɛ be kɛjɛ klɛŋklɛŋ afii 100 lɛ mli kɛbaa lɛ?\n14 Nɔ ni Yesu wie yɛ abɛbua ko mli lɛ tsɔɔ akɛ, kɛjɛ klɛŋklɛŋ afii 100 lɛ nɔ kɛbaa lɛ, anɔkwa Kristofoi ni afɔ amɛ mu baahi shikpɔŋ lɛ nɔ be fɛɛ be. Ekɛ amɛ to “ŋmaa” ni kwɛ̃ yɛ “jwɛi” ateŋ lɛ he. (Mat. 13:30) Anɔkwa, wɔnyɛŋ wɔkɛ nɔmimaa atsɔɔ aŋkroaŋkroi loo kui ni ji ŋmaa kuu ni afɔ amɛ mu lɛ mli bii moŋ, shi wɔbaanyɛ wɔma nɔ mi akɛ amɛteŋ mɛi komɛi ehi shi yɛ bei fɛɛ mli ni amɛkɛ ekãa efã Nyɔŋmɔ Wiemɔ lɛ he, ni amɛkpa jamɔŋ tsɔɔmɔi ni damɔɔɔ ŋmalɛi lɛ anɔ lɛ ahe mama. Nyɛhaa wɔkwɛa nɔkwɛmɔnii fioo komɛi.\n15, 16. Tsĩi mɛi komɛi ni ná bulɛ amɛha Nyɔŋmɔ Wiemɔ lɛ atã.\n15 Osɔfonukpa Agobard ni jɛ Lyons, yɛ France (afi 779-840 Ŋ.B.) lɛ wie eshi amagajamɔ, sɔlemɔi ni akɛ hetselɔi agbɛi efɔ̃ nɔ, kɛ sɔlemɔ lɛ kusumii kɛ nifeemɔi ni damɔɔɔ ŋmalɛ lɛ nɔ lɛ. Osɔfo Claudius ni hi shi yɛ Agobard beaŋ lɛ hu kpoo sɔlemɔ lɛ kusum nifeemɔi lɛ, ni ewie eshi sɔlemɔ ni asɔleɔ kɛbiɔ hetselɔi anii, kɛ jamɔ ni ajáa okadii kɛ nibii ni wala bɛ amɛmli lɛ. Yɛ afi 1000 afii lɛ amli lɛ, ashwie Osɔfo Sɛɛmɔ Berengarius ni jɛ Tours, yɛ France lɛ kɛjɛ sɔlemɔ lɛ mli akɛni ekpoo Katolik tsɔɔmɔ ni ji akɛ Nuŋtsɔ lɛ niyenii lɛ tsɔɔ eheloo kɛ elá diɛŋtsɛ lɛ hewɔ. Kɛfata he lɛ, esusuɔ akɛ Biblia lɛ nɔ kwɔ kwraa fe sɔlemɔ lɛ kusumii lɛ.\n16 Peter ni jɛ Bruys, kɛ Henry ni jɛ Lausanne lɛ hu ji mɛi komɛi ni nyá Biblia mli anɔkwalei ahe yɛ afi 1100 afii lɛ amli. Peter kpá osɔfoyeli ejaakɛ ena akɛ Katolik tsɔɔmɔi tamɔ abifabii abaptisimɔ, Nuŋtsɔ lɛ niyenii ni akɛɛ etsɔɔ eheloo kɛ elá diɛŋtsɛ, sɔlemɔ ni asɔleɔ ahaa gbohii, kɛ krɔɔs lɛ jamɔ lɛ kɛ Ŋmalɛi lɛ kpãaa gbee. Yɛ afi 1140 mli lɛ, agbe Peter yɛ ehemɔkɛyeli lɛ hewɔ. Henry, ni no mli efata hii ni yɛ jamɔ hewɔ lɛ amɛ pɛ amɛyɔɔ he kome lɛ ahe lɛ wie eshi nifeemɔi gbohii kɛ sɔlemɔ lɛ mli kusumii komɛi ni kɛ ŋmalɛ lɛ kpãaa gbee lɛ. Amɔ lɛ yɛ afi 1148 mli, ni eye ewala be ni eshwɛ lɛ yɛ kpabuŋ.\n17. Mɛni Waldo kɛ esɛɛnyiɛlɔi lɛ fee ni sa kadimɔ waa?\n17 Yɛ be mli ni ashã Peter ni jɛ Bruys lɛ hiɛkãlɔ yɛ sɔlemɔ lɛ ni ewie eshi lɛ hewɔ lɛ, afɔ́ mɔ ko ni sɛɛ mli lɛ ebaaye ebua waa kɛha Biblia mli anɔkwalei lɛ gbɛɛ kɛshwãmɔ. Gbɛi ni akɛle lɛ ji Valdès, loo Waldo. * Waldo ji mɔ ko ni lé Biblia lɛ he nɔ ko tsɔ kɛ́ akɛ lɛ to Peter ni jɛ Bruys, kɛ Henry ni jɛ Lausanne lɛ he, shi ená suɔmɔ kɛha Nyɔŋmɔ Wiemɔ lɛ aahu akɛ ekɛ eheloonaa nibii ni eyɔɔ lɛ fɛɛ shã afɔle, ni eto gbɛjianɔ ni atsɔɔ Biblia lɛ fãi komɛi ashishi kɛtee wiemɔ ko ni mɛi babaoo wieɔ yɛ France wuoyi-bokagbɛ lɛ mli. Mɛi komɛi ná miishɛɛ waa akɛ amɛná Biblia lɛ yɛ amɛ diɛŋtsɛ amɛwiemɔ mli, ni amɛhu amɛkɛ amɛheloonaa nibii shã afɔle ni amɛtuu amɛhe kɛha Biblia mli anɔkwale lɛ gbɛɛ kɛshwãmɔ. Enɛ gba sɔlemɔ mli hiɛnyiɛlɔi lɛ anaa waa. Yɛ afi 1184 lɛ, paapa lɛ shwie hii kɛ yei ni yɔɔ ekãa nɛɛ ní abale amɛ yɛ sɛɛ mli akɛ Waldensbii lɛ kɛjɛ sɔlemɔ lɛ mli, ni osɔfo lɛ hu eŋmɛɛɛ amɛ gbɛ ni amɛku amɛsɛɛ kɛya amɛ diɛŋtsɛ amɛshĩai amli. Nifeemɔ nɛɛ moŋ ye ebua ni agbɛ Biblia mli shɛɛ sane lɛ kɛtee hei krokomɛi. Naagbee lɛ, ana akɛ Waldo, Peter ni jɛ Bruys, kɛ Henry ni jɛ Lausanne lɛ asɛɛnyiɛlɔi lɛ, kɛ mɛi krokomɛi hu ni tse amɛhe kɛjɛ sɔlemɔ lɛ he lɛ egbɛ eshwã Yuropa hei babaoo. Mɛi ni nyiɛ sɛɛ nɛɛ hu ji mɛi krokomɛi ni fã Biblia mli anɔkwale lɛ he yɛ afii ohai ni nyiɛ sɛɛ kɛba lɛ amli: John Wycliffe (aaafee afi 1330-1384), William Tyndale (aaafee afi 1494-1536), Henry Grew (afi 1781-1862), kɛ George Storrs (afi 1796-1879).\n“NYƆŊMƆ WIEMƆ LƐ AWOOO LƐ KPÃA”\n18. Mɛɛ gbɛ nɔ Biblia kaselɔi ni hiɛ tsui ni ja ni hi shi yɛ afi 1800 afii lɛ amli lɛ tsɔ amɛkase Biblia lɛ, ni mɛni hewɔ eji gbɛ ni sa jogbaŋŋ lɛ?\n18 Yɛ mɔdɛŋ ni Biblia lɛ he shiteekɛwolɔi lɛ ebɔ lɛ fɛɛ sɛɛ lɛ, amɛnyɛko amɛtsĩ Biblia mli anɔkwalei lɛ gbɛɛ kɛshwãmɔ naa. Wɔkaneɔ yɛ 2 Timoteo 2:9 lɛ akɛ: “Nyɔŋmɔ wiemɔ lɛ awooo lɛ kpãa.” Yɛ afi 1870 lɛ, Biblia kaselɔi akuu ko ni hiɛ tsui ni ja lɛ bɔi anɔkwale lɛ taomɔ. Mɛɛ gbɛ nɔ amɛtsɔ amɛkase Biblia lɛ? Klɛŋklɛŋ lɛ, mɔ ko baabi sane. Kɛkɛ lɛ amɛsusu he. Amɛtaoɔ ŋmalɛi fɛɛ ni kɔɔ sane ni abi lɛ he, ni kɛ́ amɛna nɔ ni ŋmalɛ lɛ kɛɔ yɛ sane lɛ he lɛ, amɛmuɔ naa kɛkɛ lɛ amɛŋma amɛfɔ̃ shi. Ani enɛ haaa oná nɔmimaa akɛ, taakɛ eji yɛ bɔfoi lɛ kɛ asafoŋ onukpai ni hi shi yɛ klɛŋklɛŋ afii 100 lɛ mli lɛ agbɛfaŋ lɛ, nakai hii anɔkwafoi lɛ, ni ji “wɔmumɔŋ blematsɛmɛi” ni hi shi yɛ afi 1800 afii lɛ naagbee gbɛ lɛ, tswa amɛfai shi akɛ amɛbaaha amɛhemɔkɛyeli lɛ kɛ nɔ ni Nyɔŋmɔ Wiemɔ lɛ kɛɔ lɛ akpã gbee pɛpɛɛpɛ?\n19. Mɛni ji afi 2012 afi ŋmalɛ lɛ, ni mɛni hewɔ enɛ sa jogbaŋŋ lɛ?\n19 Biblia lɛ kã he eji nɔ ni nɔ ni wɔhemɔkɛyeli lɛ damɔ. No hewɔ lɛ, afi ŋmalɛ ni Yehowa Odasefoi a-Nɔyeli Kuu lɛ ehala kɛha afi 2012 lɛ ji wiemɔ ni Yesu kɛ ekãa wie akɛ: “Owiemɔ lɛ anɔkwaleŋ” lɛ. (Yoh. 17:17) Akɛni esa akɛ mɔ fɛɛ mɔ ni miisumɔ ni ená Nyɔŋmɔ nɔkpɛlɛmɔ lɛ anyiɛ yɛ anɔkwale lɛ mli hewɔ lɛ, eba akɛ wɔteŋ mɔ fɛɛ mɔ baaya nɔ amia ehiɛ ni eha Nyɔŋmɔ Wiemɔ lɛ atsɔɔ lɛ gbɛ.\n^ kk. 17 Bei komɛi lɛ atsɛɔ Valdès akɛ Pierre Valdès loo Peter Waldo, shi abɛ nɔmimaa yɛ gbɛi tuuntu ni fata Waldo he lɛ he.\nAfi 2012 afi ŋmalɛ lɛ ji: “Owiemɔ lɛ anɔkwaleŋ.”—Yoh. 17:17


“Nyɛŋɔa nyɛhiɛ nyɛfɔ̃a Yehowa nɔ daa.”—YES. 26:4.\n1. Mɛɛ gbɛ nɔ esoro Nyɔŋmɔ tsuji yɛ mɛi ni yɔɔ je nɛŋ lɛ ahe?\nAKƐNI afee mɛi babaoo nidɔɔnii loo aha amɛnine enyɛ shi shii abɔ yɛ je nɛŋ hewɔ lɛ, amɛleee mɔ ni esa akɛ amɛná hekɛnɔfɔ̃ɔ yɛ emli loo nɔ ni esa akɛ amɛná hekɛnɔfɔ̃ɔ yɛ mli. Shi jeee nakai kwraa eji yɛ Yehowa tsuji agbɛfaŋ. Akɛni Nyɔŋmɔ nilee ni kudɔɔ amɛ hewɔ lɛ, amɛkɛ amɛhe efɔ̃ɔɔ je nɛŋ nibii loo emli “lumɛi” lɛ anɔ. (Lala 146:3) Moŋ lɛ, amɛkɛ amɛhe fɔ̃ɔ Yehowa nɔ yɛ amɛwala kɛ amɛwɔsɛɛ he, ejaakɛ amɛle akɛ esumɔɔ amɛ ni eyeɔ e-Wiemɔ nɔ be fɛɛ be.—Rom. 3:4; 8:38, 39.\n2. Mɛɛ gbɛ nɔ Yoshua ma nɔ mi akɛ Nyɔŋmɔ ji mɔ ni abaanyɛ akɛ he afɔ̃ enɔ?\n2 Yoshua ni hi shi yɛ blema lɛ ma nɔ mi akɛ Nyɔŋmɔ ji mɔ ni abaanyɛ akɛ he afɔ̃ enɔ. Beni eshwɛ fioo ni ebaagbo lɛ, ekɛɛ enyɛmimɛi Israelbii lɛ akɛ: “Nyɛle yɛ nyɛtsui mli fɛɛ kɛ nyɛsusuma mli fɛɛ akɛ nibii kpakpai fɛɛ ni Yehowa, nyɛ-Nyɔŋmɔ lɛ, wie yɛ nyɛhewɔ lɛ, emli ekome folo ekaaa shi, fɛɛ eba mli eha nyɛ, emli ekome folo ekaaa shi.”—Yosh. 23:14.\n3. Mɛni Nyɔŋmɔ gbɛ́i lɛ haa wɔleɔ yɛ ehe?\n3 Jeee suɔmɔ ni Yehowa yɔɔ kɛha etsuji lɛ kɛkɛ hewɔ eyeɔ eshiwoi anɔ lɛ, shi moŋ egbɛ́i lɛ hewɔ titri. (2 Mose 3:14; 1 Sam. 12:22) J. B. Rotherham wie Nyɔŋmɔ gbɛ́i lɛ he yɛ Biblia ni ji The Emphasized Bible lɛ hiɛkpamɔ wiemɔ lɛ mli akɛ: “Gbɛ́i lɛ damɔ shi kɛha shiwoo ni nɔ bɛ; etsɔɔ hewalɛ ni Nyɔŋmɔ yɔɔ akɛ eeetsake ehe ewo shihilɛ fɛɛ shihilɛ, naagba fɛɛ naagba, hiamɔ fɛɛ hiamɔ ni baanyɛ aba lɛ mli . . . Eji shiwoo, . . . nɔ̃ ko ni aleee kpojiemɔ, kaimɔnɔ, kitakamɔ. Nyɔŋmɔ baafee enii yɛ e-Gbɛ́i lɛ shishinumɔ naa be fɛɛ be; E-hiɛ gboŋ yɛ egbɛ́i lɛ he kɔkɔɔkɔ.”\n4. (a) Mɛni Yesaia 26:4 lɛ woɔ wɔ hewalɛ ni wɔfee? (b) Mɛni he wɔbaasusu yɛ nikasemɔ nɛɛ mli?\n4 Bi ohe akɛ: ‘Ani mile Yehowa jogbaŋŋ bɔ ni manyɛ mikɛ mihe afɔ̃ enɔ kwraa? Ani mikɛ nɔmimaa kwɛɔ wɔsɛɛ gbɛ, akɛni mile akɛ Nyɔŋmɔ baakudɔ nɔ fɛɛ nɔ jogbaŋŋ lɛ hewɔ?’ Yesaia 26:4 lɛ kɛɔ akɛ: “Nyɛŋɔa nyɛhiɛ nyɛfɔ̃a Yehowa nɔ daa; ejaakɛ Nuŋtsɔ Yehowa ji naanɔ tɛsaa.” Anɔkwa sane ji akɛ, amrɔ nɛɛ Nyɔŋmɔ tsɔɔɔ naakpɛɛ gbɛ nɔ ekɛ ehe wooo mɛi ashihilɛ mli taakɛ efee bei komɛi yɛ Biblia beaŋ lɛ. Fɛɛ sɛɛ lɛ, akɛni eji “naanɔ tɛsaa” hewɔ lɛ, abaanyɛ akɛ he afɔ̃ enɔ “daa.” Mɛɛ gbɛ nɔ wɔ-Nyɔŋmɔ ni abaanyɛ akɛ he afɔ̃ enɔ nɛɛ yeɔ buaa enɔkwa jálɔi ŋmɛnɛ? Nyɛhaa wɔsusua gbɛi etɛ komɛi ahe: Ewajeɔ wɔ kɛ́ wɔbi lɛ ni eye ebua wɔ ni wɔnyɛ wɔdamɔ kaa naa, eyeɔ ebuaa wɔ kɛ́ mɛi booo wɔ toi loo amɛte shi amɛwo wɔ tɛ̃ɛ, kɛ agbɛnɛ ehaa wɔ hewalɛ hee kɛ́ je nɛŋ shihilɛ su wɔtsui. Beni wɔsusuɔ gbɛi etɛ nɛɛ ahe lɛ, jwɛŋmɔ bɔ ni ooofee owaje hekɛnɔfɔ̃ɔ ni oyɔɔ yɛ Yehowa mli lɛ he.\nOkɛ Ohe Afɔ̃ Nyɔŋmɔ nɔ kɛ́ Okɛ Efɔŋfeemɔ he Kaa ko Kpe\n5. Mɛɛ be ebaanyɛ efee nɔ ni wa waa akɛ wɔkɛ wɔhe aaafɔ̃ Nyɔŋmɔ nɔ?\n5 Ewaaa akɛ nibii tamɔ Paradeiso kɛ gbohiiashitee ni Yehowa ewo he shi lɛ baaha wɔná hekɛnɔfɔ̃ɔ yɛ Yehowa mli. Shi be ni ebaanyɛ efee nɔ ni wa kɛha wɔ akɛ wɔɔná hekɛnɔfɔ̃ɔ yɛ emli ji, be mli ni wɔmiikpɛ wɔyiŋ yɛ jeŋba he saji ahe—be mli ni ehe bahiaa ni wɔtsɔɔ akɛ wɔyɛ nɔmimaa kwraa akɛ, kɛ́ wɔhi shi yɛ egbɛi kɛ eshishitoo mlai lɛ anaa lɛ, wɔbaaná miishɛɛ ni fe fɛɛ lɛ. Maŋtsɛ Salomo kɛ ŋaawoo ni he hiaa waa nɛɛ ha akɛ: “Okɛ ohiɛ afɔ̃ Yehowa nɔ kɛ otsui fɛɛ, ni okɛ ohe akakpasa bo diɛŋtsɛ ojwɛŋmɔ; kaimɔ lɛ yɛ ogbɛi fɛɛ mli, ni lɛ eeejaje otempɔŋi lɛ!” (Abɛi 3:5, 6) Kadimɔ wiemɔi ni ji ‘gbɛi’ kɛ ‘tempɔŋi’ lɛ. Hɛɛ, esa akɛ wɔshihilɛ gbɛ fɛɛ—jeee wɔ-Kristofoi ahiɛnɔkamɔ lɛ pɛ—atsɔɔ akɛ wɔkɛ wɔhe fɔ̃ɔ Nyɔŋmɔ nɔ. Kɛ́ wɔkɛ efɔŋfeemɔ he kaa ko kpe lɛ, te wɔɔfee tɛŋŋ wɔjie hekɛnɔfɔ̃ɔ nɛɛ kpo lɛ?\n6. Te wɔɔfee tɛŋŋ wɔha wɔyiŋ ni wɔkpɛ akɛ wɔsusuŋ nibii fɔji ahe lɛ mli awa?\n6 Ja wɔkudɔ nibii ni wɔsusuɔ he lɛ dani wɔbaanyɛ wɔtsi wɔhe kɛjɛ efɔŋ he. (Nyɛkanea Romabii 8:5; Efesobii 2:3.) Belɛ, te ooofee tɛŋŋ oha oyiŋ ni okpɛ akɛ osusuŋ nibii fɔji ahe lɛ mli awa? Susumɔ gbɛi enumɔ nɛɛ ahe: 1. Sɔlemɔ kɛbi Nyɔŋmɔ yelikɛbuamɔ. (Mat. 6:9, 13) 2. Jwɛŋmɔ mɛi ni bo Yehowa toi kɛ mɛi ni booo lɛ toi lɛ ahe saji ni yɔɔ Biblia lɛ mli lɛ anɔ. No sɛɛ lɛ, kadimɔ bɔ ni nibii anaa yakpa kɛha amɛ. * (1 Kor. 10:8-11) 3. Jwɛŋmɔ bɔ ni kɛ́ ofee efɔŋ lɛ no baanyɛ aye bo kɛ osuɔlɔi awui yɛ jwɛŋmɔŋ kɛ henumɔŋ lɛ nɔ. 4. Susumɔ bɔ ni Nyɔŋmɔ baanu he eha kɛ́ etsuji lɛ ateŋ mɔ kome fee esha ni yɔɔ hiɛdɔɔ lɛ he. (Nyɛkanea Lala 78:40, 41.) 5. Feemɔ bɔ ni Yehowa tsui baanyɔ emli eha kɛji yɛ faŋŋ mli jio, yɛ teemɔŋ jio lɛ, enɔkwa jálɔi lɛ ateŋ mɔ ko fee nɔ ni ja ni ekpoo akɛ eeefee esha lɛ he mfoniri yɛ ojwɛŋmɔŋ okwɛ. (Lala 15:1, 2; Abɛi 27:11) Bo hu obaanyɛ otsɔɔ akɛ oyɛ hekɛnɔfɔ̃ɔ yɛ Yehowa mli.\nOkɛ Ohe Afɔ̃ Nyɔŋmɔ nɔ kɛ́ Abooo Bo Toi loo Ate Shi Awo Bo\n7. Mɛɛ kai Yeremia kɛkpe, ni bei komɛi lɛ te enuɔ he ehaa tɛŋŋ?\n7 Wɔnyɛmimɛi lɛ ateŋ mɛi babaoo miisɔmɔ yɛ shikpɔŋkukuji ni mli wala amli. Gbalɔ Yeremia sɔmɔ yɛ shihilɛ ni tamɔ nakai mli—yɛ Yuda maŋtsɛyeli lɛ naagbee gbii ni jaraa lɛ mli. Akɛni ebo famɔ ni Nyɔŋmɔ kɛha lɛ akɛ ejaje kojomɔ shɛɛ saji lɛ toi hewɔ lɛ, ekɛ shihilɛi ni ka ehemɔkɛyeli lɛ kpe daa gbi. Be ko lɛ, Baruk ni ji ewoloŋmalɔ ni ye lɛ anɔkwa lɛ ye ŋkɔmɔ akɛ etɔ lɛ. (Yer. 45:2, 3) Ani Yeremia nijiaŋ je wui? Be ko lɛ ehao. Ejaje akɛ: “Alomɔ gbi ní afɔ́ mi yɛ nɔ lɛ.” Ekɛɛ hu akɛ: “Mɛɛ hewɔ po ni mijɛ musuŋ mije kpo, ní mibana deŋmegbomɔ kɛ awerɛho, ní migbii atã kwraa kɛ hiɛgbele nɛɛ?”—Yer. 20:14, 15, 18.\n8, 9. Yɛ Yeremia 17:7, 8 kɛ Lala 1:1-3 lɛ kɛ gbeekpãmɔ naa lɛ, mɛni esa akɛ wɔfee koni wɔya nɔ wɔwo yibii kpakpai?\n8 Fɛɛ sɛɛ lɛ, Yeremia nijiaŋ ejeee wui. Etee nɔ ekɛ ehe fɔ̃ Yehowa nɔ. No hewɔ lɛ, Yehowa diɛŋtsɛ naawiemɔi ni nyiɛ sɛɛ nɛɛ ba mli yɛ anɔkwa gbalɔ nɛɛ nɔ taakɛ aŋma yɛ Yeremia 17:7, 8 lɛ akɛ: “Ajɔɔ gbɔmɔ ní ŋɔɔ ehiɛ efɔ̃ɔ Yehowa nɔ, ní Yehowa ji ehiɛnɔkamɔ lɛ! Ejaakɛ eeetamɔ tso ní atɛo yɛ nui ahe ní lɛɛɔ eshishifãi amli kɛyaa fai atoi; ni kɛ́ latsaa ba lɛ, esheŋ gbeyei, shi eyi bai lɛ aaahi frɔ̃frɔ̃; nu hɔmɔ afi mli hu ehaoŋ, ni asaŋ efɔ̃ŋ yibiiwoo.”\n9 Taakɛ tso ni “atɛo yɛ nui ahe” loo ŋmɔ ni agbála nu awo mli ji lɛ, Yeremia “efɔ̃ŋ yibiiwoo.” Ehaaa hefɛoyelɔi ni feɔ efɔŋ ni ebɔle lɛ lɛ aná enɔ hewalɛ. No najiaŋ lɛ, ekɛ ehe kpɛtɛ ‘faa’ ni báa wala yi lɛ Jɛɛhe lɛ he, ni eha nɔ fɛɛ nɔ ni Yehowa kɛɛ lɛ lɛ kã etsui nɔ. (Nyɛkanea Lala 1:1-3; Yer. 20:9) Kwɛ bɔ ni Yeremia efee nɔkwɛmɔnɔ kpakpa eha wɔ, titri lɛ wɔ mɛi ni wɔsɔmɔɔ Nyɔŋmɔ yɛ shikpɔŋkukuji ni mli wala lɛ amli lɛ! Kɛ́ nakai shihilɛ mli oyɔɔ lɛ, yaa nɔ ojɛ otsuiŋ fɛɛ okɛ ohe afɔ̃ Yehowa, mɔ ni baaha onyɛ ofi shi beni ‘ojajeɔ egbɛ́i lɛ’ nɔ.—Heb. 13:15.\n10. Mɛɛ nibii akɛduro wɔ, ni mɛni esa akɛ wɔbi wɔhe?\n10 Yehowa eha wɔ nibii pii ni baaha wɔnyɛ wɔdamɔ jaramɔ shihilɛi ni wɔkɛkpeɔ yɛ naagbee gbii nɛɛ amli lɛ anaa. Amɛteŋ ekome ji Nyɔŋmɔ Wiemɔ tso muu lɛ fɛɛ ní amrɔ nɛɛ aatsɔɔ shishi jogbaŋŋ kɛmiiya wiemɔi babaoo amli lɛ. Etsɔɔ tsulɔ anɔkwafo kɛ nilelɔ kuu lɛ nɔ ehaa wɔnáa mumɔ niyenii babaoo yɛ be ni sa nɔ. Ni eha wɔ nyɛmimɛi babaoo ni ji heyelilɔi ni fiɔ wɔsɛɛ, ni wɔkɛ amɛ kpeɔ yɛ asafoŋ kpeei kɛ kpeei wuji ashishi. Ani okɛ nibii ni ekɛduro wɔ nɛɛ tsuɔ nii jogbaŋŋ? Mɛi fɛɛ ni feɔ nakai lɛ “aaalá kɛ tsuijurɔ.” Shi mɛi ni booo Nyɔŋmɔ toi lɛ ‘aaabolɔ kɛ tsuiŋdɔlɛ, ni amɛkɛ mumɔ ní ekumɔ aaafó yoo!’—Yes. 65:13, 14.\nOkɛ Ohe Afɔ̃ Nyɔŋmɔ nɔ kɛ́ Okɛ Naagbai Miikpe\n11, 12. Yɛ naagbai ni yɔɔ je nɛŋ lɛ hewɔ lɛ, mɛni ji gbɛ ni nilee yɔɔ mli ni esa akɛ wɔkɔ?\n11 Taakɛ agba afɔ̃ shi lɛ, adesai kɛ naagbai babaoo miikpe. (Mat. 24:6-8; Kpoj. 12:12) Kɛ́ nu afua ba lɛ, nɔ ni mɛi fɔɔ feemɔ ji akɛ amɛjoɔ foi kɛyaa shikpɔŋ ni nɔ kwɔ nɔ loo amɛkwɔɔ kɛyaa tsu yiteŋ—amɛyaa he fɛɛ he ni kwɔ ni amɛbaanyɛ amɛya lɛ. Nakai nɔŋŋ beni je nɛŋ naagbai lɛ faa babaoo lɛ, mɛi akpekpei abɔ kɛ amɛhe fɔ̃ɔ nibii ni etamɔ nɔ ni amɛnɔ kwɔlɔ tamɔ shika, maŋkwramɔŋ loo jamɔŋ gbɛjianɔtoi kɛ agbɛnɛ hu adebɔɔ nibii ahe nilee nɔ. Shi enɛɛmɛi ateŋ eko bɛ ni baaha wɔhi shi shweshweeshwe. (Yer. 17:5, 6) Shi Yehowa tsuji yɛ abobaahe ko ni yɔɔ shweshweeshwe—“naanɔ tɛsaa.” (Yes. 26:4) Lalatsɛ lɛ kɛɛ akɛ: ‘Yehowa ji mitɛsaa kɛ miyiwalaheremɔ kɛ mimɔɔ.’ (Nyɛkanea Lala 62:7-10.) Mɛɛ gbɛ nɔ wɔhaa Tɛsaa nɛɛ tsɔɔ wɔbobaahe?\n12 Wɔkpɛtɛɔ Yehowa he kɛtsɔ e-Wiemɔ ní bei pii lɛ ekɛ adesai anilee kpãaa gbee lɛ ni wɔkɛtsuɔ nii lɛ nɔ. (Lala 73:23, 24) Ákɛ nɔkwɛmɔnɔ lɛ, mɛi ni kɛ adesai anilee tsuɔ nii lɛ baanyɛ akɛɛ akɛ: ‘Wala kome pɛ oyɔɔ; kɛtsu nii jogbaŋŋ kɛmɔ shi.’ ‘Taomɔ nitsumɔ kpakpa.’ ‘Buamɔ shika babaoo naa.’ ‘Hemɔ nɔ fɛɛ nɔ.’ ‘Fãa gbɛ; ye wala.’ Nɔ ni tamɔɔɔ nakai lɛ, ŋaawoo ni ji ‘Mɛi ni tsuɔ je nɛɛ he nii lɛ afee tamɔ mɛi ni tsuuu he nii: ejaakɛ je nɛŋ subaŋ lɛ hoɔ yaa’ lɛ kɛ Nyɔŋmɔ nilee kpãa gbee. (1 Kor. 7:31) Yesu hu wo wɔ hewalɛ akɛ wɔkɛ Maŋtsɛyeli lɛ he nibii lɛ aye klɛŋklɛŋ gbɛhe be fɛɛ be, ní wɔkɛ nakai feemɔ abɔ ‘jwetrii yɛ ŋwɛi,’ he ni nɔ ko nɔ ko nyɛŋ afite lɛ yɛ lɛ.—Mat. 6:19, 20.\n13. Beni 1 Yohane 2:15-17 lɛ yɔɔ wɔjwɛŋmɔ mli lɛ, mɛɛ saji esa akɛ wɔbi wɔhe?\n13 Ani bɔ ni ofeɔ onii yɛ “je lɛ” kɛ ‘nibii ni yɔɔ je lɛŋ’ lɛ he lɛ tsɔɔ akɛ okɛ ohe fɔ̃ɔ Nyɔŋmɔ nɔ kwraa? (1 Yoh. 2:15-17) Ani osumɔɔ mumɔŋ jɔɔmɔi kɛ sɔɔmɔ hegbɛi, ni amɛhe hiaa bo kwraa fe nibii ni yɔɔ je nɛŋ lɛ? (Fil. 3:8) Ani obɔɔ mɔdɛŋ akɛ obaaha ‘ohiŋmɛi nɔ atse’ daa? (Mat. 6:22) Nyɔŋmɔ miisumɔ ni okɛ hiɛshikamɔ atsu nii, titri lɛ kɛ́ oyɛ weku ni ookwɛ. (1 Tim. 5:8) Shi Nyɔŋmɔ biɔ ni etsuji aná hekɛnɔfɔ̃ɔ kwraa yɛ emli—jeee Satan je lɛ ni etsɛŋ ni ebaaba naagbee lɛ.—Heb. 13:5.\n14-16. Mɛɛ sɛɛ mɛi komɛi ni tee nɔ amɛha ‘amɛhiŋmɛi nɔ tse’ ni amɛkɛ Maŋtsɛyeli lɛ he nibii ye klɛŋklɛŋ gbɛhe lɛ ená?\n14 Susumɔ Richard kɛ Ruth ni ji fɔlɔi ni yɔɔ bii bibii etɛ lɛ anɔkwɛmɔnɔ lɛ he okwɛ. Richard kɛɛ akɛ: “Minuɔ he yɛ mitsui mli akɛ manyɛ mafee babaoo maha Yehowa fe bɔ ni mifeɔ lɛ. No mli lɛ mishihilɛ yɛ bɔ ni sa, shi minu he akɛ yɛ gbɛ ko nɔ lɛ nɔ ni miná ni eteke nɔ lɛ ni mikɛhaa Nyɔŋmɔ lɛ. Beni mikɛ Ruth sɔle yɛ sane nɛɛ he, ni wɔsusu nɔ ni enɛ baabi ni wɔkɛshã afɔle lɛ he lɛ, wɔkpɛ wɔyiŋ akɛ, mayabi mɔ ni kwɛɔ minɔ yɛ minitsumɔhe lɛ koni eha matsu nii gbii ejwɛ yɛ otsi mli—eyɛ mli po akɛ nakai beaŋ lɛ maŋ lɛ kɛ shika he naagbai miikpe. Akpɛlɛ minibimɔ lɛ nɔ, ni no sɛɛ nyɔɔŋ kome lɛ mibɔi nitsumɔ gbii ejwɛ yɛ otsi mli.” Amrɔ nɛɛ te Richard nuɔ he ehaa tɛŋŋ?\n15 Ekɛɛ akɛ: “Minyɔmɔwoo lɛ nɔ egbɔ oha mlijaa nyɔŋmai enyɔ, shi amrɔ nɛɛ daa afi lɛ mináa gbii 50 krokomɛi ni haa mináa be mihaa miweku lɛ ni mikɛtsɔseɔ mibii lɛ. Bei ni miyeɔ yɛ shiɛmɔ nitsumɔ lɛ mli lɛ ebɔ he toi enyɔ, mɛi ni mikɛkaseɔ Biblia lɛ ebɔ he toi etɛ, ni minyɛɔ miyeɔ mibuaa asafo lɛ babaoo. Ni akɛni mináa bei babaoo ni haa minyɛɔ miyeɔ mibuaa kɛkwɛɔ gbekɛbii lɛ hewɔ lɛ, Ruth nyɛɔ ekɛ ehe woɔ gbɛgbalɔi awamɔ nitsumɔ lɛ mli yɛ be kɛ beaŋ. Mitswa mifai shi akɛ mafee bɔ fɛɛ bɔ ni manyɛ koni mahiɛ gbɛjianɔtoo nɛɛ mli.”\n16 Roy kɛ Petina ni yɛ biyoo ni kɛ amɛ yɛ shĩa lolo lɛ enyɛ amɛtse be ni amɛkɛtsuɔ heloonaa nitsumɔ lɛ nɔ koni amɛkɛ amɛhe awo be fɛɛ sɔɔmɔ nitsumɔ lɛ mli. Roy kɛɛ akɛ: “Mitsuɔ nii gbii etɛ yɛ otsi mli, ni Petina tsuɔ nii gbii enyɔ. Kɛfata he lɛ, wɔfã yɛ shĩa ni wɔyɔɔ mli lɛ mli kɛyahi tsu bibioo ni emli kwramɔ waaa mli. Wɔtsu gbɛgbamɔ nitsumɔ lɛ dani wɔfɔ wɔbinuu kɛ wɔbiyoo lɛ, ni shwelɛ ni wɔyɔɔ kɛha gbɛgbamɔ nitsumɔ lɛ gbooo. No hewɔ lɛ, beni wɔbii lɛ dara lɛ, wɔkɛ wɔhe wo be fɛɛ sɔɔmɔ nitsumɔ lɛ mli ekoŋŋ. Anyɛŋ akɛ shika ko kwraa ato jɔɔmɔi ni wɔná lɛ he.”\nHa “Nyɔŋmɔ hejɔlɛ” lɛ Abu Otsui He\n17. Akɛni wɔleee nɔ ni baanyɛ aba wɔ́ hewɔ lɛ, mɛɛ gbɛ nɔ Ŋmalɛi lɛ eshɛje omii?\n17 Wɔteŋ mɔ ko mɔ ko leee nɔ ni baanyɛ aba wɔ́, ejaakɛ “be kɛ nibii ni aleee ni baa trukaa” lɛ ninaa wɔ fɛɛ. (Jaj. 9:11, NW) Shi esaaa akɛ nɔ ni baaba wɔ́ ni wɔleee lɛ haa wɔfeɔ yeyeeye tuutu taakɛ bei pii lɛ ebaa lɛ yɛ mɛi ni wekukpãa ni mli wa bɛ amɛ kɛ Nyɔŋmɔ teŋ ni no hewɔ lɛ amɛbɛ shweshweeshwe lɛ agbɛfaŋ lɛ. (Mat. 6:34) Bɔfo Paulo ŋma akɛ: ‘Nyɛkahaoa yɛ nɔ ko nɔ ko he, shi moŋ nɔ fɛɛ nɔ mli lɛ nyɛkɛ sɔlemɔ kɛ faikpamɔ kɛ shidaa atsia nyɛtutɔmɔi lɛ atã yɛ Nyɔŋmɔ hiɛ; ni Nyɔŋmɔ hejɔlɛ ni fe jwɛŋmɔi fɛɛ lɛ aaato nyɛtsuii kɛ nyɛjwɛŋmɔi.’—Fil. 4:6, 7.\n18, 19. Mɛɛ gbɛi anɔ Nyɔŋmɔ tsɔɔ eshɛjeɔ wɔmii? Okɛ enɛ he nɔkwɛmɔnɔ aha.\n18 Nyɛmimɛi hii kɛ yei ni yajeɔ shihilɛi ni jaraa amli lɛ ateŋ mɛi babaoo nuɔ he akɛ Yehowa hejɔlɛ lɛ shɛjeɔ amɛmii. Nyɛmi yoo ko kɛɛ akɛ: “Datrɛfonyo ko ni feɔ opireshɛn lɛ bɔ mɔdɛŋ shii abɔ akɛ ebaawo mihe gbeyei koni makpɛlɛ ni aha mi la. Wiemɔi ni ekɛkpeɔ mi lɛ eko ji, ‘Mɛɛ kwashiai asane ji oheee la lɛ?’ No sɛɛ, kɛ agbɛnɛ bei krokomɛi lɛ, misɔleɔ dioo mihaa Yehowa, ni minuɔ Yehowa hejɔlɛ lɛ he. Minuɔ he akɛ ewaje mi tamɔ tɛsaa. Eyɛ mli akɛ mila ni ba shi lɛ ha minu tɔlɛ he moŋ, shi minyɛ mikɛ Ŋmalɛ mli saji ni mli kã shi faŋŋ tsɔɔ mishidaamɔ lɛ mli.”\n19 Bei komɛi lɛ, Nyɔŋmɔ baanyɛ atsɔ nyɛmi heyelilɔ ko miishɛjemɔ nifeemɔ nɔ loo mumɔŋ niyenii yɛ be ni sa nɔ ekɛ yelikɛbuamɔ ni ehia wɔ lɛ aha wɔ. Eeenyɛ efee akɛ onu ni nyɛmi nuu loo nyɛmi yoo ko ekɛɛ akɛ: “Sane nɛɛ ji nɔ tuuntu ni baatsu minaagba lɛ he nii. Aŋma kɛha mi!” Hɛɛ, ekɔɔɔ he eko shihilɛ mli ni wɔyɔɔ loo wɔhiamɔ nii lɛ, kɛ́ wɔkɛ wɔhe fɔ̃ Yehowa nɔ lɛ, ebaajie suɔmɔ ni eyɔɔ kɛha wɔ lɛ kpo etsɔɔ wɔ. Kɛfata he lɛ, ‘etooi’ ji wɔ, ni ekɛ egbɛ́i lɛ efɔ̃ wɔnɔ.—Lala 100:3; Yoh. 10:16; Bɔf. 15:14, 17.\n20. Mɛni hewɔ Yehowa tsuji baahi shi shweshweeshwe beni Satan je lɛ eba naagbee lɛ?\n20 Abaakpata nibii fɛɛ ni Satan je lɛ kɛ ehe fɔ̃ɔ nɔ lɛ hiɛ yɛ “Yehowa mlifu gbi” ni etsɛŋ ni ebaaba lɛ nɔ. Shika, jwiɛtɛi, kɛ nibii krokomɛi ni jara wa lɛ nyɛŋ abaa mɔ ko yi yɛ nakai beaŋ. (Zef. 1:18; Abɛi 11:4) ‘Wɔ-Naanɔ tɛsaa’ lɛ pɛ baafee abobaahe. (Yes. 26:4) Belɛ amrɔ nɛɛ, nyɛhaa wɔkɛ anɔkwayeli anyiɛa yɛ Yehowa jalɛ gbɛi lɛ anɔ, wɔjaje Maŋtsɛyeli shɛɛ sane lɛ kɛ́ abooo wɔ toi, loo ate shi awo wɔ po, ni wɔŋɔ wɔnaagbai fɛɛ wɔfɔ̃ enɔ, ni wɔkɛtsɔɔ akɛ wɔyɛ emli hekɛnɔfɔ̃ɔ kwraa. Beni wɔyaa nɔ wɔfeɔ enɛɛmɛi lɛ, ‘wɔbaahi shi shweshweeshwe, ni wɔhe baajɔ wɔ, ni wɔsheŋ efɔŋ ko gbeyei.’—Abɛi 1:33.\n^ kk. 6 Kwɛmɔ wolo ni ji ‘Nyɛhia Nyɔŋmɔ Suɔmɔ lɛ Mli’ lɛ baafa 102-106 lɛ.\nTe wɔɔfee tɛŋŋ wɔkɛ wɔhe afɔ̃ Nyɔŋmɔ nɔ\n• kɛ́ wɔkɛ efɔŋfeemɔ he kaa ko kpe?\n• kɛ́ abooo wɔ toi loo ate shi awo wɔ?\n• kɛ́ wɔkɛ naagbai miikpe?\nKɛ́ wɔkɛ Nyɔŋmɔ shishitoo mlai lɛ tsu nii lɛ, wɔbaaná miishɛɛ\n[Mfoniri ni yɔɔ baafa 15]\n“Yehowa ji naanɔ tɛsaa”


Ye Obua Gbekɛbii Koni Amɛle Nɔ Ni He Hiaa Fe Fɛɛ Yɛ Shihilɛ Mli\nMɛni gbáa nɛkɛ nuu nɛɛ naa?\nNUU ko ba Yesu ŋɔɔ gbi ko. Ele akɛ Yesu le nii jogbaŋŋ, no hewɔ lɛ ekɛɛ lɛ akɛ: ‘Tsɔɔlɔ, kɛɛmɔ minyɛmi lɛ koni eha mi nibii ni eyɔɔ lɛ eko.’ Nuu lɛ susu akɛ esa akɛ lɛ hu ená nibii ni enyɛmi lɛ yɔɔ lɛ eko.\nEji bo ji Yesu kulɛ, mɛni obaakɛɛ lɛ?— Yesu na akɛ nɔ ko miigba nuu lɛ naa. Shi nɔ ni gbaa enaa lɛ etsɔɔɔ akɛ nɔ ni enyɛmi lɛ yɔɔ lɛ he miihia lɛ. Nɔ ni gbaa nuu lɛ naa ji akɛ eleee nɔ ni he hiaa waa diɛŋtsɛ yɛ shihilɛ mli.\nNyɛhaa wɔsusua enɛ he wɔkwɛa. Mɛni esa akɛ efee nɔ ni he hiaa wɔ fe fɛɛ? Ani esa akɛ efee shwɛmɔ nii fɛfɛo, atadei heei, loo nibii ni tamɔ nakai ni wɔɔná?— Dabi, nɔ ko yɛ ni he hiaa waa fe nomɛi. Ni enɛ ji nikasemɔ ni Yesu taoɔ atsɔɔ lɛ. No hewɔ lɛ, egba sane ko ni kɔɔ nuu ko ni hiɛ kpa Nyɔŋmɔ nɔ lɛ he. Ani obaasumɔ ni onu sane nɛɛ?—\nNuu nɛɛ yɛ shika waa. Eyɛ shikpɔji kɛ niyenii babaoo ni ebua naa eto aboŋoi amli. Ŋmɔshi nibii ni edu lɛ ba waa. Gbɛ ko bɛ eboŋoi lɛ amli dɔŋŋ ni ekɛ eŋmɔshi nibii lɛ fɛɛ aaato mli. No hewɔ lɛ, mɛni ebaafee? Eto eyiŋ akɛ: ‘Makumɔ miboŋoi lɛ, ni mamãmɔ agboi. Kɛkɛ lɛ mikɛ miŋmɔshi nibii lɛ fɛɛ kɛ minibii kpakpai lɛ fɛɛ baato aboŋoi heei nɛɛ amli.’\nNuu shikatsɛ lɛ susu akɛ enɛ ji gbɛ ni jwɛŋmɔ yɔɔ mli ni esa akɛ etsɔ nɔ. Esusu akɛ nibii pii ni ebua naa eto lɛ tsɔɔ akɛ ele nii waa diɛŋtsɛ. Kɛkɛ ni ekɛɛ akɛ: ‘Miyɛ nibii pii ni mibua naa. Ebaaye afii pii dani fɛɛ baatã. No hewɔ lɛ, agbɛnɛ majɔɔ mihe. Maye nii, manu nii, ni maná mihe miishɛɛ.’ Shi nɔ ko yɛ ni ejaaa yɛ shikatsɛ lɛ susumɔ he. Ani ole nɔ ni ji?— Eesusu lɛ ekome pɛ kɛ emiishɛɛ ni ebaaná he. Ehiɛ kpa Nyɔŋmɔ nɔ.\nMɛni shikatsɛ nɛɛ susuɔ he lɛ?\nNo hewɔ lɛ, Nyɔŋmɔ kɛ shikatsɛ lɛ wie. Ekɛɛ akɛ: ‘Bo nuu kwashia. Obaagbo gbɛkɛ nɛɛ. Namɔ nibii ni obua naa nɛɛ fɛɛ baatsɔ enɔ̃?’ Ani nakai shikatsɛ lɛ baanyɛ ni ekɛ nakai nibii lɛ atsu nii kɛ́ egbo?— Dabi, mɔ kroko baaloo fɛɛ. Yesu kɛɛ akɛ: “Nakai mɔ ni bɔɔ jwetri ehaa lɛ diɛŋtsɛ ehe, shi ejeee niiatsɛ yɛ Nyɔŋmɔ gbɛfaŋ lɛ yɔɔ.”—Luka 12:13-21.\nOsumɔɔɔ ni ofee tamɔ nakai nuu shikatsɛ lɛ, aloo jeee nakai?— Nɔ ni ma ehiɛ yɛ shihilɛ mli ji ni ená heloonaa nibii pii. Enɛ ehiii. Eetao pii be fɛɛ be. Shi “ejeee niiatsɛ yɛ Nyɔŋmɔ gbɛfaŋ.”\nMɛi pii tamɔ nakai nuu shikatsɛ lɛ. Amɛmiitao babaoo be fɛɛ be. Shi enɛ baanyɛ ekɛ haomɔi wuji aba. Ákɛ nɔkwɛmɔnɔ lɛ, oyɛ nibii ni okɛshwɛɔ, aloo jeee nakai?— Mɛni ji oshwɛmɔ nibii lɛ ekomɛi? Kɛɛmɔ mi.— Kɛji akɛ onanemɛi lɛ ateŋ mɔ ko yɛ bɔɔl loo tsobi loo shwɛmɔ nii ko ni obɛ eko lɛ, mɛni obaafee? Ani ebaafee nɔ ni ja akɛ ooobɔ mɔdɛŋ ni oha opapa kɛ omami ahe eko aha bo?—\nBei komɛi lɛ shwɛmɔ nii ko feɔ tamɔ nɔ ni he hiaa waa. Shi mɛni baa nɔ yɛ be fioo ko sɛɛ?— Etsɔɔ emomo. Ekolɛ ebaafite, kɛkɛ lɛ osumɔɔɔ dɔŋŋ po. Yɛ anɔkwale mli lɛ, oyɛ nɔ ko ni jara wa kwraa fe shwɛmɔ nibii. Ani ole nɔ ni ji?—\nMɛni oyɔɔ ni jara wa waa fe shwɛmɔ nii?\nNo ji owala. Owala he hiaa waa diɛŋtsɛ, ejaakɛ kɛ́ no bɛ lɛ, onyɛŋ ofee nɔ ko nɔ ko. Shi owala damɔ nɔ ni saa Nyɔŋmɔ hiɛ ni ooofee lɛ nɔ, aloo jeee nakai?— No hewɔ lɛ, nyɛkahaa wɔtamɔa nakai nuu shikatsɛ kwashia lɛ ni hiɛ kpa Nyɔŋmɔ nɔ lɛ.\nJeee gbekɛbii pɛ ekolɛ amɛbaafee buuluianii tamɔ nakai nuu shikatsɛ lɛ. Onukpai pii hu feɔ nakai. Amɛteŋ mɛi komɛi sumɔɔ ni amɛná nibii pii fe bɔ ni amɛyɔɔ. Ekolɛ amɛyɛ niyenii kɛha gbi lɛ, atade ni amɛbaawo kɛ mama, kɛ shia ni amɛhiɔ mli. Shi amɛmiitao pii lolo. Amɛmiitao atadei babaoo. Ni amɛmiitao ni amɛmamɔ shiai wuji. Enɛɛmɛi biɔ shika babaoo. No hewɔ lɛ, amɛtsuɔ nii waa koni amɛná shika pii. Ni shika pii ni amɛnáa lɛ haa amɛtaoɔ pii lolo.\nMɛi ni amɛdara lɛ ateŋ mɛi komɛi feɔ mɛi ni bɛ dekã kwraa ni amɛmiitao shika aahu akɛ amɛbɛ be po ni amɛkɛ amɛweku lɛ aaagba sane. Ni amɛbɛ be kɛha Nyɔŋmɔ. Ani amɛshika lɛ baanyɛ aha amɛhi wala mli?— Dabi, enyɛŋ. Ani amɛbaanyɛ ni amɛkɛ amɛshika lɛ afee nɔ ko beni amɛgboi?— Dabi. Ejaakɛ mɛi ni egboi lɛ nyɛɛɛ afee nɔ ko nɔ ko kwraa.—Jajelɔ 9:5, 10.\nAni enɛ tsɔɔ akɛ ehiii akɛ anáa shika?— Dabi. Wɔbaanyɛ ni wɔkɛ shika ahe niyenii kɛ atade. Biblia lɛ kɛɔ akɛ ebuɔ wɔhe. (Jajelɔ 7:12) Shi kɛji akɛ wɔsumɔɔ shika lɛ, no lɛ, wɔbaaná haomɔ. Wɔbaatamɔ nakai nuu shikatsɛ kwashia lɛ ni bua nibii pii anaa kɛha ehe shi ejeee shikatsɛ yɛ Nyɔŋmɔ gbɛfaŋ lɛ.\nMɛni ji shikatsɛ ni aaafee yɛ Nyɔŋmɔ gbɛfaŋ lɛ shishi?— Etsɔɔ akɛ ni wɔɔha Nyɔŋmɔ aba klɛŋklɛŋ yɛ wɔshihilɛi amli. Mɛi komɛi kɛɔ akɛ amɛheɔ Nyɔŋmɔ nɔ amɛyeɔ. Amɛsusuɔ akɛ ni aaahe aye kɛkɛ lɛ pɛ ji nɔ̃ ni he hiaa. Shi ani amɛji shikatsɛmɛi lɛɛlɛŋ yɛ Nyɔŋmɔ gbɛfaŋ?— Dabi, amɛtamɔ shikatsɛ lɛ ni hiɛ kpa Nyɔŋmɔ nɔ lɛ.\nYesu hiɛ kpaaa e-Tsɛ ni yɔɔ ŋwɛi lɛ nɔ kɔkɔɔkɔ. Ebɔɔɔ mɔdɛŋ akɛ eeetao shika babaoo. Ni ebɛ heloo gbɛfaŋ nibii babaoo. Yesu le nɔ ni he hiaa diɛŋtsɛ yɛ shihilɛ mli. Ani ole nɔ ni enɛ ji?— No ji koni otsɔ shikatsɛ yɛ Nyɔŋmɔ gbɛfaŋ.\nMɛni nɛkɛ gbekɛ nɛɛ feɔ ni he hiaa lɛɛlɛŋ lɛ?\nKɛɛmɔ mi, te wɔɔfee tɛŋŋ wɔtsɔmɔ shikatsɛmɛi yɛ Nyɔŋmɔ gbɛfaŋ?— Wɔbaanyɛ wɔtsɔ shikatsɛ yɛ Nyɔŋmɔ gbɛfaŋ kɛtsɔ nɔ ni saa ehiɛ ni wɔɔfee lɛ nɔ. Yesu kɛɛ akɛ: “Nɔ ni sa ehiɛ mifeɔ daa.” (Yohane 8:29) Kɛ wɔfee nibii ni Nyɔŋmɔ sumɔɔ akɛ wɔfee lɛ, eŋɔɔ enaa. Agbɛnɛ kɛɛmɔ mi, mɛɛ nibii obaanyɛ ofee ni okɛsa Nyɔŋmɔ hiɛ?— Hɛɛ, obaanyɛ okane Biblia lɛ, oya Kristofoi akpeei, osɔle oha Nyɔŋmɔ, ni oye obua mɛi krokomɛi ni amɛkase ehe nii. Enɛɛmɛi ji nibii ni he hiaa fe fɛɛ yɛ shihilɛ mli.\nAkɛni Yesu ji shikatsɛ yɛ Nyɔŋmɔ gbɛfaŋ hewɔ lɛ, Yehowa kwɛ enɔ. Ekɛ naanɔ wala wo Yesu nyɔmɔ. Kɛji akɛ wɔtamɔ Yesu lɛ, Yehowa baasumɔ wɔ ni ebaakwɛ wɔ nɔ hu. No hewɔ lɛ, eba akɛ wɔɔtamɔ Yesu, ni wɔkatamɔ nakai shikatsɛ ni hiɛ kpa Nyɔŋmɔ nɔ lɛ kɔkɔɔkɔ.\nNaa Biblia mli ŋmalɛi komɛi ni tsɔɔ bɔ ni esa akɛ wɔná heloonaa nibii ahe jwɛŋmɔ kpakpa: Abɛi 23:4; 28:20; 1 Timoteo 6:6-10; kɛ Hebribii 13:5.\nMɛni hã Yesu wie akɛ ewaaa hãaa yoma akɛ eeetsɔ nikpɛɛ abui hiŋmɛi mli fe nɔ ni niiatsɛ aaabote Nyɔŋmɔ Maŋtsɛyeli lɛ mli lɛ?\nLala 140—Gbɛgbalɔi Ashihilɛ (Lala 140)


Maŋtsɛyeli lɛ Kunimyelii—Yehowa Odasefoi Maa Sane Kpakpa lɛ nɔ Mi yɛ Mla Naa | Nyɔŋmɔ Maŋtsɛyeli Lɛ\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Guarani Gun Haitian Creole Hausa Hebri Hela Herero Hiligaynon Hindi Hungary Iceland Igbo Iloko Indonesia Isoko Italia Japan Javanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kwangali Kwanyama Laos Latvia Lingala Lithuania Lunda Luvale Macedonia Macua Malagasy Malay Malayalam Malta Mauritia Creole Maya Moore Myanmar Ndebele Ndebele (Zimbabwe) Ndonga Nepali Nias Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Poland Portugal Quechua (Ayacucho) Quechua (Bolivia) Quechua (Cuzco) Romania Russia Samoa Sango Sena Sepedi Serbia Serbia (Roma) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tiv Totonac Tshiluba Tshwa Tsonga Turkey Turkmen Tuvalu Twi Tzotzil Ukrain Umbundu Venda Vietnam Wallis Waray-Waray Wolaita Xhosa Yoruba Zapotec (Isthmus) Zulu\nAbɛkugbɛ: Nyɛmi nuu ko ni aamɔ lɛ yɛ Eindhoven ni yɔɔ Netherlands, yɛ afi 1945 akɛni eeshiɛ hewɔ; ejurɔgbɛ: Ani mla ŋmɛɔ gbɛ ni ashiɛɔ yɛ he ni oyɔɔ lɛ\nMaŋtsɛyeli lɛ Kunimyelii—Sane Kpakpa lɛ Nɔmimaa yɛ Mla Naa\nOOSHIƐ yɛ shĩai amli kɛkɛ ni onu ni polisifoi atsɔne ko miibolo yɛ shɔŋŋ kɛmiiba. Be ni ebɛŋkɛɔ lɛ, gbɛɛmɔ lɛ naa miiwa. Be ni okɛ shĩatsɛ ni tsa nɔ lɛ bɔi wiemɔ lɛ, polisifoi atsɔne lɛ bama shi blɛoo, ni nyɛmi ni fata ohe kɛshiɛɔ lɛ tsui fã fioo. Polisifonyo ko yi shi yɛ tsɔne lɛ mli ni ebabi akɛ: “Ani nyɛyi enyɔ nɛɛ ji mɛi ni yaa mɛi ashinai anaa nyɛkɛ amɛ yagbaa Biblia mli saji lɛ lo? Mɛi ebɔbɔɔ wɔ amaniɛ akɛ nyɛnifeemɔ lɛ miigba amɛnaa tsɔ!” Nyɛjɛ bulɛ mli nyɛhã amɛ hetoo, ni nyɛjie nyɛhe shi akɛ Yehowa Odasefoi ji nyɛ. Mɛni baanyiɛ sɛɛ?\nYɛ shihilɛ babaoo mli lɛ, ebaadamɔ nɔ ni eba pɛŋ lɛ nɔ. Te nɔyeli ni yɔɔ maŋ ni oyɔɔ nɔ lɛ kɛ Yehowa Odasefoi eye ehã tɛŋŋ yɛ afii ni eho lɛ amli? Ani jamɔŋ heyeli yɛ jɛmɛ bɔ ni sa? Kɛ́ nakai lɛ, ekolɛ ebaadamɔ bɔ ni onyɛmimɛi Kristofoi ni hi shi afii nyɔŋmai komɛi ni eho lɛ gbo deŋme ‘kɛfã sane kpakpa lɛ he kɛma nɔ mi yɛ mla naa’ amɛhã lɛ nɔ. (Fil. 1:7) Ekɔɔɔ he eko he ni oyɔɔ lɛ, kɛ́ ojwɛŋ kunim srɔtoi ni Yehowa Odasefoi eye yɛ saneyelihei lɛ anɔ lɛ, ebaawaje ohemɔkɛyeli lɛ waa. Wɔbaasusu kunimyelii ni sa kadimɔ jogbaŋŋ lɛ ekomɛi ahe yɛ fã nɛɛ mli. Kunim srɔtoi ni wɔye lɛ ji odaseyeli kpele ni tsɔɔ akɛ Maŋtsɛyeli lɛ ji nɔ ko ni yɔɔ diɛŋtsɛ, ejaakɛ kɛ́ ka wɔ sɔŋŋ kulɛ, wɔnyɛŋ kunim babaoo nɛɛ wɔye kɔkɔɔkɔ!\nMaŋtsɛyeli Shiɛlɔi kɛ Amɛsane Yaa Saneyelihe\nKojolɔi komɛi ni yɔɔ ŋmɛnɛ beaŋ saneyelihei lɛ feɔ amɛnii tamɔ blema beaŋ Mla tsɔɔlɔ Gamaliel.\nAmɛkɛ Anɔkwayeli Fĩɔ Nyɔŋmɔ Nɔyeli lɛ Pɛ Sɛɛ\nMɛi ni akpaaa amɛ gbɛ lɛ emi yiwaa ni tamɔ “faa” ni akɛba Yehowa Odasefoi anɔ akɛni amɛkɛ amɛhe wooo maŋkwramɔ saji amli lɛ hewɔ lɛ.\nMɔdɛŋ ni Wɔbɔ Koni Wɔná Heyeli Kɛjá Nyɔŋmɔ\nNyɔŋmɔ webii egbo deŋme koni amɛná hegbɛ kɛye mla lɛ, ni ji Nyɔŋmɔ Maŋtsɛyeli lɛ mla lɛ nɔ.


Nyɔŋmɔ Ejurɔfeemɔ Lɛ: Ewoɔ Wɔtsuiiaŋ Obɔ | Tsi Obɛŋkɛ Nyɔŋmɔ\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bicol Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Guarani Haitian Creole Hebri Hela Hiligaynon Hungary Iceland Igbo Iloko Indonesia Isoko Italia Japan Kazakh Kikongo Kikuyu Kiluba Kimbundu Kinyarwanda Kirghiz Kirundi Kongo Korea Kwangali Latvia Lingala Lithuania Luo Macedonia Macua Malagasy Maya Myanmar Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Sweden Tagalog Tahiti Tatar Tetun Dili Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Ukrain Vietnam Wolaita Xhosa Yoruba Zapotec (Isthmus) Zulu\n‘Ewoɔ Wɔtsuiiaŋ Obɔ’\nAni Yehowa susuɔ wɔhe lɛɛlɛŋ, aloo haomɔi ni adesai kɛkpeɔ yɛ shikpɔŋ nɛɛ nɔ lɛ kɔɔɔ ehe eko? Hetoo ni Biblia lɛ kɛhaa yɛ sanebimɔ nɛɛ he lɛ haa wɔtsui nyɔɔ wɔmli waa. Eji anɔkwale akɛ Nyɔŋmɔ susuɔ adesai aweku lɛ he, ni eesumɔ koni wɔmii ashɛ wɔhe yɛ shihilɛ mli. Daa gbi lɛ, eŋmɛɔ gbɛ ni adesai—ni mɛi ni hiɛ esɔɔɔ nii po fata he lɛ—náa ejurɔ babaoo ni efeɔ lɛ ahe sɛɛ. Susumɔ bɔfo Paulo wiemɔi lɛ ahe okwɛ.—Kanemɔ Bɔfoi lɛ Asaji 14:16, 17.\nBeni Paulo kɛ mɛi ni jaaa Nyɔŋmɔ ni yɔɔ Listra maŋtiase lɛ mli lɛ wieɔ lɛ, ewie akɛ: “Blemabii lɛ ayinɔi ni eho lɛ mli lɛ [Nyɔŋmɔ] hã jeŋmaji lɛ fɛɛ nyiɛ amɛ diɛŋtsɛ amɛgbɛi lɛ anɔ, shi kɛlɛ efɔ̃ɔɔ lɛ diɛŋtsɛ ehe odaseyeli, shi moŋ efeɔ ejurɔ ni ehaa nugbɔ jɛɔ ŋwɛi nɛɔ haa nyɛ, kɛ afii ni baa nii pii hu, ekɛ ŋmaa kɛ miishɛɛ woɔ nyɛtsuiiaŋ obɔ.” Te Paulo toibolɔi lɛ nu nakai wiemɔi lɛ shishi amɛha tɛŋŋ?\nEhe ebahiaaa ni Listrabii lɛ afo shi dani amɛna bɔ ni Paulo wiemɔi lɛ ji anɔkwale ha. Ayeɔ okwaa yɛ he ni amɛyɔɔ lɛ, ni jɛmɛ shikpɔŋ lɛ yɛ frɔfrɔ ni ebaa nii jogbaŋŋ hu. Shi taakɛ Paulo ha amɛle lɛ, Nyɔŋmɔ ji nu ni nɛɔ lɛ kɛ afii ni baa nii pii lɛ Jɛɛhe. No tsɔɔ akɛ be fɛɛ be ni amɛkpaa ŋmɔshi nii babaoo, ni amɛnáa niyenii kpakpai amɛyeɔ lɛ, amɛmiiná Nyɔŋmɔ ejurɔfeemɔ lɛ he sɛɛ ji no.\nSane ni Paulo kɛɛ Listrabii lɛ haa wɔkaseɔ nibii babaoo ni he hiaa yɛ Yehowa Nyɔŋmɔ he.\nYehowa haa wɔ nihalamɔ mli heyeli. Kadimɔ akɛ Yehowa ŋmɛ Jeŋmajiaŋbii lɛ fɛɛ gbɛ koni ‘amɛnyiɛ amɛ diɛŋtsɛ amɛgbɛi lɛ anɔ.’ Biblia shishitsɔɔlɔi awolo ko wie akɛ, abaanyɛ atsɔɔ wiemɔ nɛɛ shishi hu akɛ “koni amɛfee nɔ ni amɛsumɔɔ” loo “amɛfee nɔ ni amɛ diɛŋtsɛ amɛsusuɔ akɛ ehi.” Yehowa enyɛɛɛ mɔ ko nɔ koni ejá lɛ. Eha wɔ nihalamɔ mli heyeli—nyɛmɔ ni wɔyɔɔ akɛ wɔhala nɔ ni wɔsumɔɔ akɛ wɔbaafee.—5 Mose 30:19.\nYehowa miisumɔ koni wɔle lɛ. Paulo tsɔɔ mli akɛ, Yehowa efɔ̃ɔɔ “lɛ diɛŋtsɛ ehe odaseyeli.” Biblia shishitsɔɔlɔi awolo ni atsĩ tã kɛtsɔ hiɛ lɛ wie akɛ abaanyɛ atsɔɔ sane nɛɛ shishi akɛ, “eha mɛi ena nɔ̃ Nyɔŋmɔ ni eji lɛ faŋŋ.” Nyɔŋmɔ adebɔɔ nii lɛ yeɔ “ehe nii ni anaaa,” ní emlihilɛ loo ejurɔ ni efeɔ, enilee, ehewalɛ kɛ esuɔmɔ fata he lɛ he odase faŋŋ. (Romabii 1:20) Yehowa ejie ehe saji babaoo akpo yɛ Biblia lɛ mli. (2 Timoteo 3:16, 17) Ani enɛ etsɔɔɔ akɛ eesumɔ ni wɔle lɛ jogbaŋŋ?\nDaa gbi lɛ, eŋmɛɔ gbɛ ni adesai—ní mɛi ni hiɛ esɔɔɔ nii po fata he lɛ—náa ejurɔ babaoo ni efeɔ lɛ ahe sɛɛ\nYehowa miisumɔ ni wɔná miishɛɛ. Paulo kɛɛ akɛ, ‘Nyɔŋmɔ kɛ ŋmaa kɛ miishɛɛ woɔ wɔtsuiiaŋ obɔ.’ Efɔŋfeelɔ ni heee Yehowa nɔ eyeee lɛ po yeɔ nii, ni etsui tɔɔ kɛ miishɛɛ yɛ shihilɛ mli. Kɛlɛ, Nyɔŋmɔ miisumɔ ni wɔná miishɛɛ diɛŋtsɛ ni hiɔ shi daa. Ja wɔkase ehe anɔkwalei ni wɔhi shi yɛ naa dani wɔbaaná miishɛɛ ni tamɔ nɛkɛ.—Lala 144:15; Mateo 5:3.\nWɔ fɛɛ wɔnáa Yehowa ejurɔfeemɔ lɛ he sɛɛ daa gbi. Mɛni hewɔ okaseee gbɛi krokomɛi anɔ ni obaatsɔ ojie hiɛsɔɔ kpo otsɔɔ Nyɔŋmɔ, mɔ ni kɛ ‘ŋmaa kɛ miishɛɛ woɔ otsuiŋ obɔ’ lɛ?\nBiblia kanemɔ kɛha July\nBɔfoi lɛ Asaji 11-28\nKɛmaje Mɔ Ko Kɛmaje Mɔ Ko ‘Ewoɔ Wɔtsuiiaŋ Obɔ’


Baiblo Mi Sanehi Jokuɛ Nyumuyo ko Sɔmɔ Mawu - Yehowa Odasefoli Internet Nítsumi He\nTSE jokuɛ nyumuyo nɛ ɔ he ngɛ fɛu saminya? E biɛ ji Samuel. Nɛ nyumu ɔ nɛ ngɔ e nine kɛ fɔ Samuel yi kpɛti ɔ ji Israel osɔfo nɔkɔtɔma Eli. Samuel tsɛ Elkana kɛ e nyɛ Hana ji nihi nɛ ngɔ Samuel kɛ ba ngɛ Eli hae ɔ nɛ.\nSamuel ye maa pee jeha eywiɛ loo enuɔ ko pɛ. Se e kɛ Eli kɛ osɔfo kpa amɛ maa hi hiɛ ɔ, ngɛ Yehowa kpe he bo tsu ɔ mi. Mɛni heje Elkana kɛ Hana ngɔ a bi wayoo kikɛ ɔ kɛ ya ha kaa e sɔmɔ Yehowa ngɛ kpe he bo tsu ɔ mi ɔ? Ha nɛ waa hyɛ.\nJeha bɔɔ ko pɛ ji nɛ ɔ, nɛ Hana ye aywilɛho wawɛɛ. Ejakaa e be bi, nɛ e suɔ kaa e fɔ. Lɔɔ he ɔ, ligbi ko nɛ́ Hana ya Yehowa kpe he bo tsu ɔ mi ɔ, e sɔle ke: ‘O Yehowa, o hɛ nɛ ko je ye nɔ! I ngɛ mo kita kãe kaa ke o ha mi binyumu ɔ, ma ngɔ lɛ kɛ ha mo konɛ e sɔmɔ mo e wami ligbi tsuo.’\nYehowa bu Hana sɔlemi ɔ tue, nɛ nyɔhiɔ komɛ a se ɔ, e fɔ Samuel. Hana suɔ e binyumuyo nɛ ɔ saminya, nɛ e bɔni lɛ Yehowa he ní tsɔɔmi kɛ je benɛ e wɛ kulaa. E de e huno ɔ ke: ‘Ke i po Samuel nyɔ pɛ ɔ, ma ngɔ lɛ kɛ ya kpe he bo tsu ɔ mi, konɛ e ya hi lejɛ ɔ kɛ sɔmɔ Yehowa.’\nEnɛ ɔ ji nɔ́ nɛ Hana kɛ Elkana ngɛ pee ngɛ foni ɔ mi ɔ nɛ. Nɛ akɛnɛ Samuel fɔli tsɔɔ lɛ ní saminya heje ɔ, e bua jɔ he kaa e ma sɔmɔ Yehowa ngɛ E bo tsu ɔ mi. Daa jeha a, Hana kɛ Elkana ba jaa Mawu ngɛ bo tsu nɛ ngɛ slɔɔto nɛ ɔ mi, nɛ a slaa a binyumuyo ɔ hulɔ. Daa jeha ke Hana ma a, e kpɛɔ tade ehe kɛ ba haa Samuel.\nSamuel ya nɔ nɛ e sɔmɔ ngɛ Yehowa kpe he bo tsu ɔ mi jehahi babauu, nɛ Yehowa kɛ ni kpahi tsuo ná e he bua jɔmi nitsɛ. Se osɔfo nɔkɔtɔma Eli binyumuhi nɛ ji Hofni kɛ Finehas be jemiba kpakpa. A peeɔ ní yayamihi fuu, nɛ a ha ni kpahi hu bui Yehowa. Jinɛ e sa kaa Eli ko kpa mɛ osɔfo yemi ɔ, se e pee we ja.\nSe nyumuyo Samuel lɛɛ e ha we nɛ ní yayamihi nɛ a ngɛ pee ngɛ kpe he bo tsu ɔ mi ɔ nɛ ha e kpa Yehowa sɔmɔmi. Nɛ akɛnɛ nihi bɔɔ pɛ lɛ suɔ Yehowa heje ɔ, Yehowa kɛ adesahi kpa munyu tumi kɛ. Se benɛ Samuel wa bɔɔ ɔ, nɔ́ nɛ ba ji nɛ ɔ nɛ:\nLigbi ko ɔ, Samuel hwɔ mahe ngɛ kpe he bo tsu ɔ mi, kɛkɛ nɛ gbi ko tsiɛ lɛ. E hine ke: ‘Ne mi.’ Kɛkɛ nɛ e te si nɛ e tu fo kɛ ya Eli ngɔ, nɛ e ya de lɛ ke: ‘I nu kaa o tsɛ mi, i ba.’\nSe Eli de lɛ ke: ‘I tsɛ we mo; kpale kɛ ya hwɔ si.’ Lɔɔ he ɔ, Samuel kpale ya hwɔ si.\nGbi ɔ tsɛ lɛ si enyɔne ke: ‘Samuel!’ Kɛkɛ nɛ Samuel te si ekohu nɛ e tu fo kɛ ho Eli ngɔ ya, nɛ e ya de lɛ ke: ‘I nu kaa o tsɛ mi, i ba.’ Se Eli de lɛ ke: ‘I tsɛ we mo, ye bi. Yaa hwɔ si ekohu.’ Kɛkɛ nɛ Samuel kpale ya hwɔ si.\nGbi ɔ kpale tsɛ lɛ ekohu si etɛne ke: ‘Samuel!’ Lɔɔ he ɔ, Samuel tu fo kɛ ho Eli ngɔ ya ekohu. E ya de lɛ ke: ‘I ba, piɔ lɛɛ i heɔ yeɔ kaa o tsɛ mi niinɛ.’ Amlɔ nɛ ɔ, Eli na kaa Yehowa ji nɔ nɛ ngɛ Samuel tsɛe ɔ nɛ. Lɔɔ he e de Samuel ke: ‘Yaa nɛ o ya hwɔ si, nɛ ke e tsɛ mo ekohu ɔ, de ke: “Moo tu munyu Yehowa, o tsɔlɔ ngɛ mo tue bue.”’\nBenɛ Yehowa tsɛ Samuel ekohu ɔ, e de bɔnɛ Eli de lɛ ɔ. Yehowa de Samuel kaa e maa gbla Eli kɛ e binyumu ɔmɛ a tue. Pee se ɔ, Hofni kɛ Finehas ya gbo ngɛ Filistibi ɔmɛ a dɛ mi ngɛ ta mi. Nɛ benɛ Eli nu a gbenɔ ɔ he ɔ, e nɔ si nɛ e kuɛ ku nɛ lɛ hu e gbo. Enɛ ɔ ha nɔ́ nɛ Yehowa de ɔ ba mi.\nSamuel ba wa nɛ e ba pee Israel nyagbe ma nyadalɔ. Benɛ Samuel bwɔ ɔ, mabi ɔmɛ de lɛ ke: ‘Moo to matsɛ ha wɔ nɛ e ye wa nɔ.’ Samuel sume kaa e maa pee nɔ́ nɛ mabi ɔmɛ ngɛ hlae ɔ, ejakaa ngɛ anɔkuale mi ɔ, Yehowa ji a matsɛ. Se Yehowa de lɛ ke e bu mabi ɔmɛ a munyu ɔ tue.\nKɛ a tsɛɛ jokuɛ nyumuyo ɔ nɛ ngɛ foni ɔ mi ɔ kɛɛ, nɛ ni kpa amɛ nɛɛ?\nMɛni sɔlemi Hana sɔle ligbi ko nɛ e ya Yehowa bo tsu ɔ mi ɔ, nɛ kɛ Yehowa ha lɛ heto kɛɛ?\nJeha enyɛmɛ Samuel ye benɛ a ngɔ lɛ kɛ ya nɛ e ya sɔmɔ ngɛ Yehowa bo tsu ɔ mi ɔ, nɛ mɛni e nyɛ peeɔ kɛ haa lɛ daa jeha?\nKɛ a tsɛɛ Eli binyumu ɔmɛ kɛɛ, nɛ mɛni nimli ji mɛ?\nMɛni blɔ nɔ Yehowa gu kɛ tsɛ Samuel, nɛ mɛni sɛgbi E kɛ ha lɛ?\nBenɛ Samuel wa a, mɛni e ba plɛ, nɛ benɛ e ba bwɔ ɔ, mɛni ba?\nKane 1 Samuel 1:1-28.\nMɛni nɔhyɛ nɔ́ kpakpa Elkana pee kɛ fɔ si ha wekuyihi ngɛ weku ɔ hɛ mi nyɛɛmi ngɛ anɔkuale jami mi ɔ he? (1 Sam. 1:3, 21; Mat. 6:33; Fil. 1:10)\nMɛni wa ma nyɛ maa kase kɛ je bɔnɛ Hana tsu haomi nɛ mi wa nɛ e kɛ kpe ɔ he ní ɔ mi? (1 Sam. 1:10, 11; La 55:22; Rom. 12:12)\nKane 1 Samuel 2:11-36.\nMɛni blɔ nɔ Eli bu e binyumu ɔmɛ pe Yehowa, nɛ mɛni blɔ nɔ enɛ ɔ ji kɔkɔ bɔmi kɛ ha wɔ? (1 Sam. 2:22-24, 27, 29; 5 Mose 21:18-21; Mat. 10:36, 37)\nKane 1 Samuel 4:16-18.\nMɛni sɛgbi nɛ haoɔ nɔ eywiɛ a kɛ je ta nga a nɔ kɛ ba ha Eli, nɛ mɛni amaniɛ bɔmi nɛ ɔ ngɔ kɛ ba e nɔ?\nKane 1 Samuel 8:4-9.\nMɛni Israelbi ɔmɛ pee kɛ tɔ̃ Yehowa nɔ wawɛɛ, nɛ mɛni blɔ nɔ wa ma nyɛ ma fĩ e Matsɛ Yemi ɔ se mwɔnɛ ɔ? (1 Sam. 8:5, 7; Yoh. 17:16; Yak. 4:4)\nKɛ wa maa pee kɛɛ nɛ waa kase Samuel nɛ waa pee nɔ́ nɛ da be mi nɛ ni kpahi ngɛ ní yayamihi pee?


A Kojo Yesu Ngɛ Sanhedrin ɔ (Mateo 26) | Yesu Si Himi Ngɛ Zugba a Nɔ\nMATEO 26:57-68 MARKO 14:53-65 LUKA 22:54, 63-65 YOHANE 18:13, 14, 19-24\nA KƐ YESU YA ANA NƐ BE KO NƐ BE Ɔ, E JI OSƆFO NƆKƆTƆMA PE KULAA A NGƆ\nSANHEDRIN BI ƆMƐ YE SANE NƐ DƐ\nBenɛ a nu Yesu nɛ a fi lɛ ɔ se ɔ, a kɛ lɛ ya Ana ngɔ. Benɛ Yesu ji jokuɛyo nɛ e ya bi mlaa tsɔɔli ɔmɛ munyu ngɛ sɔlemi we ɔ, jamɛ a be ɔ mi ɔ, Ana ji osɔfo nɔkɔtɔma pe kulaa. (Luka 2:42, 47) Pee se ɔ, Ana binyumu ɔmɛ ekomɛ sɔmɔ kaa osɔfo nikɔtɔmahi, nɛ jehanɛ lɛɛ, e ngatsɛ Kayafa lɛ hɛɛ jamɛ a blɔ nya a.\nKayafa ha nɛ a ngɔ Yesu kɛ ya Ana ngɔ kekle bɔ nɛ pee nɛ e ná be kɛ bua Sanhedrin bi ɔmɛ a nya. Osɔfo nɔkɔtɔma pe kulaa a, kɛ nihi 70 lɛ peeɔ Sanhedrin ɔ nɛ.\nAna bi Yesu sane kɛ kɔ ‘e kaseli ɔmɛ, kɛ níhi nɛ e tsɔɔ ɔ he.’ Yesu de lɛ ke: ‘I tuɔ munyu paa kɛ haa nɔ tsuaa nɔ. Daa nɛ ɔ, i tsɔɔ ní ngɛ kpe he ɔmɛ, kɛ sɔlemi we ɔ he nɛ Yuda bi kulaa kpee ngɛ ɔ, nɛ i de we nɔ́ ko nɔ́ ko ngɛ laami mi gblee. Mɛni he je o ngɛ imi mohu munyu bie ɔ? Ni nɛmɛ nɛ ba buɔ mi tue ɔ, bi mɛ nɔ́ nɛ i deɔ mɛ.’—Yohane 18:19-21.\nKɛkɛ nɛ osɔfo ɔmɛ a tsɔlɔ kake gba Yesu tue mi ma, nɛ e kã Yesu hɛ mi ke: “Heto nɛ o ha osɔfo nɔkɔtɔma pe kulaa a ji nɛ ɔ?” Se akɛnɛ Yesu le kaa e tɔ we he je ɔ, e he nɔ ke: “Ke i de nɔ́ yaya ko ɔ, de ngɛ hiɛ ɔ nɛ ni nɛ ɔmɛ tsuo nɛ a nu. Se ke kpakpa a, lɛɛ mɛni he je o ngɛ mi gbee ɔ?” (Yohane 18:22, 23) Jehanɛ ɔ, Ana ha nɛ a kɛ Yesu ya ha e ngatsɛ Kayafa.\nBe nɛ ɔ mi lɛɛ e maa pee kaa osɔfo nɔkɔtɔma pe kulaa a, kɛ ma nimeli ɔmɛ, kɛ mlaa tsɔɔli ɔmɛ nɛ a ji Sanhedrin ɔ bua a he nya ta. A ya kpe ngɛ Kayafa we ɔ mi. Jinɛ mlaa ngmɛ́ blɔ kaa a yeɔ nɔ ko sane ngɛ Hetsɔmi be ɔ mi, se a ku a hɛ ngɔ fɔ jamɛ a mlaa a nɔ nɛ a ya nɔ nɛ a tsu a yi mi tomi yaya a he ní.\nEnɛ ɔ tsɔɔ kaa kojoli nɛ ɔmɛ be nyɛe maa ye dami sane. Benɛ Yesu tle Lazaro si ɔ, Sanhedrin ɔ to kaa a maa gbe Yesu. (Yohane 11:47-53) Loko a nu Yesu po ɔ, jami nya dali ɔmɛ sɛ hlami nɛ a so kaa a maa gbe lɛ. (Mateo 26:3, 4) E ngɛ heii kaa a bu lɛ gbenɔ fɔ momo po loko a bɔni e sane yemi!\nNgɛ kpe nɛ a tsɛ nɛ jinɛ a be he blɔ kaa a tsɛɔ ɔ se ɔ, osɔfo nikɔtɔma amɛ kɛ Sanhedrin bi kpa amɛ bɔ mɔde kaa a ma hla nihi nɛ a ya ye lakpa odase kɛ si Yesu, konɛ a da nɔ kɛ gbe lɛ. Nihi fuu ya ye odase, se ni ɔmɛ a nya pee we kake. Nyagbe ɔ, nyumuhi enyɔ komɛ ye lakpa odase kɛ si Yesu ke: “Wɔ nitsɛmɛ wa nu nɛ e de ke, ‘Ma ku sɔlemi we nɛ nimli ma nɛ ɔ, nɛ ligbi etɛ se ɔ, ma ma ekpa nɛ pi nimli nɛ ma’” (Marko 14:58) Se lɔ ɔ hu a nya pee we kake.\nKayafa bi Yesu ke: “O be heto hae lo? Sanehi nɛ a po ngɔ fɔ o nɔ nɛ ɔ, o be nya jee?” (Marko 14:60) Se ngɛ lakpa odase nɛ a ye kɛ si Yesu ɔ tsuo se ɔ, Yesu pui a nya mi. Enɛ ɔ he ɔ, Osɔfo Nɔkɔtɔma Kayafa gu ga blɔ ko nɔ kɛ bi Yesu munyu.\nKayafa le kaa Yuda bi ɔmɛ sume kulaa kaa a maa nu kaa nɔ ko ma de ke Mawu Bi ji lɛ. Be ko nɛ Yesu de ke e Tsɛ ji Mawu ɔ, Yuda bi ɔmɛ ka kaa a maa gbe lɛ, ejakaa a susu kaa Yesu ngɛ tsɔɔe kaa “e kɛ Mawu sɔ.” (Yohane 5:17, 18; 10:31-39) Akɛnɛ Kayafa le enɛ ɔ he je ɔ, e je blɔ nɛ e de Yesu ke: “I ngɛ mo kita kae ngɛ Mawu hɛ kalɔ ɔ biɛ mi kaa ke mo ji Kristo, Mawu Bi ɔ, de wɔ!” (Mateo 26:63) Ngɛ anɔkuale mi ɔ, Yesu de hyɛ kaa Mawu Bi ji lɛ. (Yohane 3:18; 5:25; 11:4) Enɛ ɔ he ɔ, ke e ha we sane nɛ ɔ heto ɔ, a maa ngɔ lɛ kaa piɔ lɛɛ e ngɛ tsɔɔe kaa pi Mawu Bi ji lɛ, nɛ pi lɛ ji Kristo ɔ. Lɔ ɔ he ɔ, Yesu de mɛ ke: “Ee, imi. Nyɛ maa na Nɔmlɔ Bi ɔ kaa e hii si ngɛ Ope ɔ hiɔ nɔ, nɛ e ngɛ hiɔwe bɔku ɔ mi kɛ ma!”—Marko 14:62.\nBenɛ Kayafa nu nɛ Yesu de nɔ́ nɛ ɔ, e hia e tade klɔii ɔ, nɛ e de ke: “E bɔ musu! Anɛ odase yeli kpahi a he pa hia wɔ lo? Jehanɛ lɛɛ, tse nyɛ nu kaa e bɔ musu! Kɛ nyɛ ngɛ dee kɛɛ?” Sanhedrin bi ɔmɛ bu lɛ fɔ ke: “E sa gbenɔ.”—Mateo 26:65, 66.\nKɛkɛ nɛ nihi nɛ a ngɛ lejɛ ɔ ye Yesu he fɛu, nɛ a fiaa lɛ kɔ. Ni komɛ hu gba e hɛ mi ma, nɛ a su lada ngɔ pue e nɔ. A fi e hɛ mi, nɛ a fia lɛ ní, nɛ a ye e he fɛu ke: “Mɛnɔ lɛ fia mo nɔ́ ɔ? De wɔ?” (Luka 22:64) A ye Mawu Bi ɔ sane nyɔ mi, be nɛ mlaa ngmɛ́ blɔ, nɛ a pee lɛ basabasa!\nMɛnɔ ngɔ a kɛ Yesu ya kekle, nɛ mɛni ya nɔ ngɛ lejɛ ɔ?\nLɔ ɔ se ɔ, jije a kɛ Yesu ya, nɛ mɛni Kayafa pee nɛ ha nɛ Sanhedrin ɔ bu Yesu fɔ kaa e sa gbenɔ ɔ?\nKɛ a pee Yesu kɛɛ benɛ a ngɛ e sane yee ɔ?


Romabii 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAtsɔ Kristo nɔ akpãtã gbɔmɛi kɛ Nyɔŋmɔ teŋ (1-11)\nBembuu nifeemɔ kome (18)\n5 No hewɔ lɛ, amrɔ nɛɛ ni atsɔ hemɔkɛyeli nɔ abu wɔ jalɔi lɛ, nyɛhãa wɔhãa toiŋjɔlɛ akãa he ahia wɔ kɛ Nyɔŋmɔ teŋ* kɛtsɔ wɔ-Nuŋtsɔ Yesu Kristo nɔ, 2 mɔ nɔ ni wɔtsɔ hemɔkɛyeli nɔ wɔná gbɛ hu kɛba duromɔ ni wɔdamɔ mli amrɔ nɛɛ mli lɛ; ni nyɛhãa wɔnyaa* yɛ Nyɔŋmɔ anunyam lɛ he hiɛnɔkamɔ lɛ hewɔ. 3 Jeee no kɛkɛ, shi moŋ nyɛhãa wɔnyaa* yɛ amanehului amli hu, ejaakɛ wɔle akɛ amanehulu tsɛɔ shifimɔ kɛbaa; 4 shifimɔ hu tsɛɔ shihilɛ ni Nyɔŋmɔ kpɛlɛɔ nɔ kɛbaa; shihilɛ ni Nyɔŋmɔ kpɛlɛɔ nɔ hu tsɛɔ hiɛnɔkamɔ kɛbaa, 5 ni hiɛnɔkamɔ lɛ hãaa mɔ nine anyɛ shi;* ejaakɛ atsɔ mumɔ krɔŋkrɔŋ ni aŋɔhã wɔ lɛ nɔ afɔse Nyɔŋmɔ suɔmɔ lɛ awo wɔtsuii amli. 6 Anɔkwa, be ni wɔkã he wɔji mɛi ni egbede lɛ, Kristo gbo ehã eshafeelɔi yɛ be ni ato lɛ mli. 7 Ejaakɛ ekpakpa ko dani mɔ ko baagbo ehã jalɔ; shi ekolɛ, mɔ ko baasumɔ ni egbo ehã gbɔmɔ kpakpa. 8 Shi Nyɔŋmɔ jieɔ lɛ diɛŋtsɛ esuɔmɔ lɛ yi ehãa wɔ, akɛ be ni wɔkã he wɔji eshafeelɔi lɛ, Kristo gbo ehã wɔ. 9 No hewɔ lɛ, amrɔ nɛɛ akɛni atsɔ elá lɛ nɔ abu wɔ jalɔi hewɔ lɛ, wɔbaanyɛ wɔná nɔmimaa akɛ abaatsɔ enɔ ahere wɔyiwala kɛjɛ mlifu mli. 10 Ejaakɛ kɛ́ be ni wɔji henyɛlɔi lɛ, atsɔ e-Bi lɛ gbele lɛ nɔ akpãtã wɔ kɛ Nyɔŋmɔ teŋ lɛ, amrɔ nɛɛ ni akpãtã wɔ kɛ lɛ teŋ lɛ, wɔbaanyɛ wɔná nɔmimaa akɛ abaatsɔ Kristo wala nɔ ahere wɔyiwala. 11 Jeee no kɛkɛ, shi wɔmiinya yɛ Nyɔŋmɔ mli hu kɛtsɔ wɔ-Nuŋtsɔ Yesu Kristo nɔ, mɔ nɔ ni wɔtsɔ ní amrɔ nɛɛ wɔná kpatamɔ lɛ. 12 Enɛ hewɔ lɛ, bɔ ni gbɔmɔ kome nɔ esha tsɔ kɛba je lɛ mli, ni gbele tsɔ esha nɔ kɛba, ni no hã gbele tsɛŋe gbɔmɛi fɛɛ, ejaakɛ amɛ fɛɛ amɛfee esha lɛ—. 13 Ejaakɛ esha yɛ jeŋ dani akɛ Mla lɛ hã, shi kɛ́ mla bɛ lɛ, abuuu esha ashiii mɔ ko. 14 Kɛ̃lɛ gbele ye maŋtsɛ kɛjɛ Adam—mɔ ni je mɔ ni baaba lɛ—nɔ kɛbashi Mose nɔ, eye mɛi po ni efeko esha ni tamɔ Adam mlatɔmɔ lɛ anɔ. 15 Shi nɔkeenɔ lɛ tamɔɔɔ tɔmɔ lɛ. Ejaakɛ kɛ́ gbɔmɔ kome tɔmɔ hewɔ ni mɛi pii gboi lɛ, belɛ Nyɔŋmɔ duromɔ lɛ kɛ enɔkeenɔ lɛ kɛ agbɛnɛ hu duromɔ lɛ ní atsɔ gbɔmɔ kome ni ji Yesu Kristo nɔ akɛhã lɛ fa kɛteke nɔ* hã mɛi pii! 16 Agbɛnɛ hu, nibii ni jɛ duromɔ keenɔ lɛ mli kɛba lɛ yɛ srɔto yɛ nibii ni jɛ esha ni gbɔmɔ kome lɛ fee lɛ mli kɛba lɛ he. Ejaakɛ nɔ ni jɛ tɔmɔ kome lɛ he kojomɔ lɛ mli kɛba ji fɔbuu, shi nɔkeenɔ ni nyiɛ tɔmɔi pii asɛɛ kɛba ji akɛ abu mɛi jalɔi. 17 Ejaakɛ kɛ́ mɔ kome tɔmɔ lɛ hewɔ jɛ ni gbele tsɔ nakai mɔ kome lɛ nɔ ye maŋtsɛ lɛ, wɔbaanyɛ wɔná nɔmimaa akɛ mɛi ni náa duromɔ ní fa kɛteke nɔ lɛ kɛ jalɛ akɛ duromɔ keenɔ ní fa kɛteke nɔ lɛ baatsɔ mɔ kome ni ji Yesu Kristo lɛ nɔ aye nɔ akɛ maŋtsɛmɛi yɛ wala mli! 18 No hewɔ lɛ, agbɛnɛ, bɔ ni atsɔ tɔmɔ kome nɔ abu gbɔmɛi srɔtoi fɛɛ fɔ lɛ, nakai nɔŋŋ hu kɛtsɔ bembuu nifeemɔ kome nɔ lɛ, aabu gbɔmɛi srɔtoi fɛɛ jalɔi kɛhã wala. 19 Ejaakɛ bɔ ni gbɔmɔ kome lɛ toigbele lɛ hã mɛi pii tsɔmɔ eshafeelɔi lɛ, nakai nɔŋŋ hu gbɔmɔ kome lɛ toiboo lɛ baahã mɛi pii atsɔmɔ jalɔi. 20 Agbɛnɛ, Mla lɛ ba sɛɛ mli koni tɔmɔ aya nɔ afa. Shi he ni esha fa yɛ lɛ, duromɔ fa kɛteke nɔ babaoo yɛ jɛmɛ. 21 Mɛɛ yiŋtoo hewɔ? Koni bɔ nɔŋŋ ni esha kɛ gbele ye maŋtsɛ lɛ, nakai nɔŋŋ duromɔ hu atsɔ jalɛ nɔ aye maŋtsɛ kɛya naanɔ wala mli kɛtsɔ wɔ-Nuŋtsɔ Yesu Kristo nɔ.\n^ Aloo eeenyɛ efee akɛ, “toiŋjɔlɛ yɛ wɔ kɛ Nyɔŋmɔ teŋ.”\n^ Aloo eeenyɛ efee akɛ, “ni wɔnyaa.”\n^ Aloo eeenyɛ efee akɛ, “shi moŋ wɔnyaa.”\n^ Aloo “wooo mɔ hiɛgbele.”\n^ Aloo “fa kɛteke nɔ babaoo.”


Yehowa Tsɔ Gbalɔ Yeremia Ke E Ya Fiɛɛ | Baiblo Mi Ní Kasemi Kɛ Ha Jokuɛwi\nNÍ KASEMI 57\nYehowa pee Yeremia gbalɔ ngɛ Yuda. E de Yeremia ke e fiɛɛ kɛ tsɔɔ Yuda bi ɔmɛ, nɛ e bɔ mɛ kɔkɔ kaa e sa nɛ a kpa ní yayahi nɛ a ngɛ pee ɔ. Yeremia de Yehowa ke: ‘Yehowa, jokuɛ ji mi. I li bɔ nɛ i kɛ ma mi bi ɔmɛ maa tu munyu ha.’ Yehowa de lɛ ke: ‘Koo ye gbeye. Ma tsɔɔ mo nɔ́ nɛ o ma de. Ma ye bua mo.’\nYehowa de Yeremia ke e bua nikɔtɔmahi nɛ a ngɛ ma a mi ɔ a nya, konɛ e ywia buɛ ko ngɛ a hɛ mi, nɛ e de mɛ ke: ‘Kikɛ nɛ a ma kpata Yerusalɛm hɛ mi ɔ nɛ.’ Benɛ Yeremia pee nɔ́ nɛ Yehowa de lɛ ɔ, nikɔtɔma amɛ a mi mi fu wawɛɛ. Osɔfo ko nɛ a tsɛɛ lɛ ke Pashur ɔ kongo Yeremia, nɛ e ha nɛ a bɔ lɛ pã. Nyɔ ɔ mi tsuo ɔ, Yeremia nyɛ we nɛ e plɛ e he po. Benɛ je na nɛ Pashur ha nɛ a pɛne lɛ ɔ, Yeremia de ke: ‘I be nyɛe ma hi nɔ́ nae kikɛ nɛ ɔ. Ma kpa fiɛɛmi.’ Se anɛ e kpa fiɛɛmi niinɛ lo? Dɛbi. Benɛ Yeremia susu níhi a he wawɛɛ ɔ, e de ke: ‘Yehowa sɛ gbi ɔ ngɛ kaa la nɛ ngɛ tsoe ngɛ ye mi. I be nyɛe ma kpa fiɛɛmi.’ Yeremia ya nɔ nɛ e bɔ ni ɔmɛ kɔkɔ.\nJeha komɛ a se ɔ, matsɛ ehe ba ye Yuda nɔ. Osɔfo ɔmɛ kɛ lakpa gbali ɔmɛ a bua jɔɛ sɛ gbi nɛ Yeremia ngɛ fiɛɛe ɔ he. A de ma nikɔtɔma amɛ ke: ‘E sa kaa nyumu nɛ ɔ nɛ gbo.’ Yeremia de mɛ ke: ‘Ke nyɛ gbe mi ɔ, lɛɛ nyɛ gbe nɔ ko nɛ e pee we yayami ko. Yehowa sɛ gbi nɛ i fiɛɛɔ, pi imi nitsɛ ye nɔ́.’ Benɛ nikɔtɔma amɛ nu nɔ́ nɛ Yeremia de ɔ, a de ke: ‘E sɛ nɛ waa gbe nyumu nɛ ɔ.’\nYeremia ya nɔ nɛ e fiɛɛ, nɛ nikɔtɔma amɛ a mi mi fu wawɛɛ. A de matsɛ ɔ ke é gbe Yeremia. Matsɛ ɔ de mɛ ke a ma nyɛ maa pee Yeremia nɔ́ fɛɛ nɔ́ nɛ a suɔ. A nu Yeremia, nɛ a ngɔ lɛ kɛ wo vu ko nɛ e mi kuɔ, nɛ mɔsɔ ngɛ mi ɔ mi, konɛ e gbo ngɛ lejɛ ɔ. Yeremia bɔni mumi ngɛ mɔsɔ ɔ mi.\nKɛkɛ nɛ ma nɔkɔtɔma ko nɛ e tsuɔ ní ngɛ matsɛ we ɔ nɛ a tsɛɛ lɛ ke Ebɛdmɛlɛk ɔ ya de matsɛ ɔ ke: ‘Nikɔtɔma amɛ nu Yeremia kɛ wo vu ko mi! Ke wa si lɛ ngɛ lejɛ ɔ, e ma gbo.’ Matsɛ ɔ de Ebɛdmɛlɛk ke e ngɔ nyumuhi 30 kɛ piɛɛ e he nɛ a ya je Yeremia ngɛ vu ɔ mi. Yeremia ha we nɛ nɔ́ ko nɛ tsi e nya nɛ e kpa fiɛɛmi. Anɛ e sɛ kaa waa kase lɛ lo?\n“Ye biɛ ɔ he je ɔ, nihi tsuo maa nyɛ nyɛ, se nɔ nɛ e ma fĩ si kɛ ya si nyagbe ɔ, a ma he e yi wami.”—Mateo 10:22\nSane bimihi: Mɛni he je nɛ Yeremia bu Yehowa tue benɛ e wɛ po ɔ? Mɛnɔmɛ nɛ a bɔ mɔde kaa a ma ha Yeremia nɛ kpa fiɛɛmi ɔ?\nE ngɛ mi kaa nihi mi mi fu Yeremia nɛ a ye e he fɛu mohu, se mɛni heje nɛ e ya nɔ nɛ e tu Mawu he munyu ɔ?\nYeremia Womi ɔ He Video\nE ngɛ mi kaa Yeremia kɛ si himihi nɛ a mi wa kpe, se e ngmɛɛ we ní tsumi nɛ a kɛ wo e dɛ kaa gbalɔ ɔ he. Bɔ nɛ e pee e ní ha a ji nɔ hyɛmi nɔ́ kpakpa kɛ ha Kristofohi mwɔnɛ ɔ.


Musu Tloo Yi Nɔ Ko Nɛ A Kplii A Tsui | Yesu Si Himi Ngɛ Zugba a Nɔ\nMusu Tloo Yi Nɔ Ko Nɛ A Kplii A Tsui\nYESU KÃ MA KOMƐ A HƐ MI\nYESU FƆ NIHI NINE KAA A BA E NGƆ NƐ A BA JƆƆ A HE\nYesu ngɛ bu nɛ mi kuɔ kɛ ha Yohane Nɔ Baptisilɔ ɔ, se kɛ nihi fuu buu Yohane kɛɛ? Yesu de ke: ‘Yi nɔ nɛ ɔ ngɛ kaa jokuɛwi nɛ a hii si ngɛ jua nɔ, nɛ a ngɛ a juami bi dee ke: “Wa kpa bɛ ha nyɛ, se nyɛ dui; wa nya awe, se nyɛ yi kɔmɔ.”’—Mateo 11:16, 17.\nMɛni nɛ Yesu ngɛ tsɔɔe? E tsɔɔ nya ke: “Benɛ Yohane ba a, e yi ní, nɛ e nui nɔ́ ko hulɔ. Se nɔ́ nɛ nihi tsuo de ngɛ e he ji, ‘Mumi yayami ngɛ e mi!’ Benɛ Nɔmlɔ Bi ɔ ba a, lɛɛ e yeɔ ní, nɛ e nuɔ wai. Nɛ nɔ́ nɛ nihi deɔ ji, ‘Hyɛ, jiklɔɔtsɛ, kɛ da nulɔ; tó tsuli kɛ yayami peeli a huɛ ɔ ji nɛ ɔ nɛ!’” (Mateo 11:18, 19) Enɛ ɔ tsɔɔ kaa Yohane pee e si himi kpokploo kaa bɔ nɛ nihi nɛ a kã Nazir kita a peeɔ ɔ, nɛ e nui dã, se nihi ke mumi yayami ngɛ e mi. (4 Mose 6:2, 3; Luka 1:15) Se Yesu lɛɛ e pee we kaa Yohane. E ye ní, nɛ e nu ní bɔ nɛ sa, se a ke jiklɔɔtsɛ kɛ da tɔlɔ ji lɛ. Ngɛ anɔkuale mi ɔ, nɔ́ ko be nɛ saa ni ɔmɛ a hɛ mi.\nYesu ngɔ yi nɔ nɛ ɔ kɛ to jokuɛwi nɛ a hii si ngɛ jua nɔ nɛ a juami bi ngɛ bɛ kpaa ha mɛ, se a dui, nɛ a ngɛ awe nyae se a yi kɔmɔ ɔ a he. E de hu ke: “Mawu nile ɔ lɛɛ níhi nɛ e tsuɔ ɔ, lɔ ɔmɛ a kɛ woɔ lɛ nguɔ.” (Mateo 11:16, 19) Ngɛ anɔkuale mi ɔ, ‘ní tsumi ɔmɛ,’ nɛ ji níhi nɛ Yohane kɛ Yesu a tsu ɔ yeɔ odase kaa munyuhi nɛ ni ɔmɛ ngɛ tue ngɛ a he ɔ ji lakpa.\nBenɛ Yesu kale jamɛ a yi nɔ bi ɔmɛ kaa a tsui kplii se ɔ, e kã Korazin, Betsaida, kɛ Kapernaum nɛ a ji mahi nɛ e pee nyakpɛ níhi fuu ngɛ a mi ɔ hɛ mi. Yesu tsɔɔ kaa ke e pee nyakpɛ ní nɛ ɔmɛ ngɛ Tiro kɛ Sidon ɔ, jinɛ nihi nɛ a ngɛ jamɛ a ma amɛ a mi ɔ ko tsake. E tu Kapernaum ma nɛ e hi mi bɔɔ ɔ hu he munyu. Lejɛ ɔ hu nihi tsakee we a tsui. Yesu de ngɛ Kapernaum ma a he ke: “I ngɛ mo dee ke kojomi ligbi ɔ, Mawu maa na Sodom mɔbɔ kulaa pe mo.”—Mateo 11:24.\nLɔ ɔ se ɔ, Yesu je e Tsɛ ɔ yi kaa e ngɔ kikɛmɛ a anɔkuale nɛ ɔ kɛ laa “ní leli kɛ ga leli” nɛ e je kpo kɛ tsɔɔ nihi nɛ a he jɔ kaa jokuɛwi. (Mateo 11:25) E de jamɛatsɛmɛ ke: “Nyɛ nihi tsuo nɛ nyɛ tloo tlomi nɛ pɔ tɔ nyɛ, nyɛɛ ba ye ngɔ, nɛ ma ha nɛ nyɛɛ jɔɔ nyɛ he. Nyɛɛ ngɔ ye kuɛpã tso ɔ ngɔ tloo, nɛ nyɛɛ kase mi; ejakaa ye he jɔ, nɛ i baa ye he si kɛ jee ye tsui mi. Ke nyɛ pee jã a, nyɛ ma ná he jɔmi; ejakaa ye kuɛpã tso ɔ tloomi wɛ, nɛ ye tlomi ɔ hu jiɔ we.”—Mateo 11:28-30.\nMɛni blɔ nɔ Yesu maa gu kɛ ha nɛ nihi a he mi nɛ jɔ mɛ? Jami hɛ mi nyɛɛli ɔmɛ a ngɔ a blema kusumi ɔmɛ kɛ wo mlaahi fuu nɛ ekomɛ kɔɔ Hejɔɔmi ligbi ɔ he, nɛ a kɛ fĩ ni ɔmɛ. Se Yesu tsɔɔ we mɛ blema kusumihi, mohu ɔ, e tsɔɔ mɛ Mawu he anɔkualehi nɛ ma ha nɛ a he mi maa jɔ mɛ. E tsɔɔ nihi nɛ ma kudɔmi sanehi ha nɛ a tsui kuɔ ɔ níhi nɛ maa wo a bua, nɛ e wo nihi nɛ yayami ha nɛ a kɔni mi jɔ̃ ɔ hu a bua. Yesu tsɔɔ mɛ nɔ́ nɛ e sa kaa a pee konɛ a ngɔ a he yayamihi kɛ pa mɛ, kɛ nɔ́ nɛ e sa kaa a pee nɛ a kɛ dla a kɛ Mawu a kpɛti.\nNɔ tsuaa nɔ nɛ maa kplɛɛ Yesu nine fɔmi ɔ nɔ ɔ ma nyɛ maa jɔɔ e he nɔ kɛ ha Mawu konɛ e sɔmɔ wa hiɔwe Tsɛ nɛ e naa nɔ mɔbɔ nɛ e mi mi jɔ ɔ. Jã nɛ wa maa pee ɔ pi tloomi, ejakaa Mawu mlaa amɛ a nɔ yemi wɛ kulaa.—1 Yohane 5:3.\nMɛni blɔ nɔ nɛ yi nɔ bimɛ nɛ a hi si ngɛ Yesu be ɔ mi ɔ ngɛ kaa jokuɛwi?\nMɛni he je nɛ Yesu je e hiɔwe Tsɛ ɔ yi ɔ?\nMɛni blɔ nɔ nɛ pɔ tɔ nihi a he ngɛ, nɛ mɛni Yesu tsɔɔ kaa ke a ba e ngɔ ɔ, e maa pee ha mɛ?


Elizabɛt Fɔ | Baiblo Mi Ní Kasemi Kɛ Ha Jokuɛwi\nNÍ KASEMI 68\nBenɛ a fia Yerusalɛm gbogbo ɔmɛ ta a, jeha 400 ba be. Osɔfo ko nɛ a tsɛɛ lɛ ke Zakaria kɛ e yo Elizabɛt hi he ko nɛ e kɛ Yerusalɛm ma a he kɛ we. A sɛ gba si himi jeha babauu se a be bi. Ligbi ko ɔ, Zakaria ya sã tsopa kɛ e he via ngɛ sɔlemi we ɔ. Benɛ e ngɛ lejɛ ɔ, bɔfo Gebriɛl je e he si kɛ tsɔɔ lɛ. Zakaria tsui po wawɛɛ. Se Gebriɛl de lɛ ke: ‘Koo ye gbeye. Yehowa ke ma ba de mo sane kpakpa ko. O yo Elizabɛt ma fɔ binyumu nɛ a ma tsɛ lɛ ke Yohane. Yehowa hla Yohane kaa e tsu ní tsumi ko nɛ e he hia wawɛɛ.’ Zakaria bi bɔfo ɔ ke: ‘Kɛ ma plɛ kɛ ná nɔ mi mami kaa nɔ́ nɛ ɔ maa ba mi kɛɛ? Imi lɛɛ i he we yi kaa wa ma nyɛ ma fɔ, ejakaa i kɛ ye yo ɔ tsuo wa bwɔ.’ Gebriɛl de lɛ ke: ‘Mawu lɛ tsɔ mi ke ma ngɔ sɛ gbi nɛ ɔ ba ha mo. Se akɛnɛ o he we mi yi he je ɔ, o be munyu tue kɛ ya si benɛ a ma fɔ bi ɔ.’\nZakaria se ya kɛ ngɛ sɔlemi we ɔ pe daa. Enɛ ɔ he ɔ, benɛ e je kpo ɔ, ni ɔmɛ nɛ a ngɛ mlɛe ngɛ kpo ɔ nɔ ɔ suɔ kaa a maa le nɔ́ he je nɛ e se ya kɛ jã a. Se Zakaria nyɛ we nɛ e tu munyu. E nine pɛ nɛ e kɛ ngɛ okadi pee ha ni ɔmɛ. Enɛ ɔ ha nɛ a na kaa Mawu kɛ Zakaria tu munyu.\nPee se ɔ, Elizabɛt ba ngɔ hɔ, nɛ e fɔ binyumu kaa bɔ nɛ bɔfo ɔ de ɔ. E huɛmɛ kɛ e weku li ba konɛ a ba hyɛ bimwɔyo ɔ ha. A bua jɔ wawɛɛ kaa e fɔ. Elizabɛt de mɛ ke: ‘A ma tsɛ lɛ ke Yohane.’ Ni ɔmɛ de lɛ ke: ‘Nɔ ko be nyɛ weku ɔ mi nɛ a tsɛɛ lɛ ke Yohane. Nyɛɛ wo lɛ e tsɛ biɛ nɛ ji, Zakaria.’ Se Zakaria ngma munyu nɛ nyɛɛ se nɛ ɔ: ‘E biɛ ji Yohane.’ Kɛkɛ nɛ Zakaria bɔni munyu tumi ekohu! Nihi nɛ a ngɛ Yudea kpokpa a nɔ ɔ nu jokuɛ ɔ he sane, nɛ nihi fuu bi ke: ‘Mɛni nɔmlɔ po nɛ jokuɛ nɛ ɔ ma ba pee hwɔɔ se?’\nKɛkɛ nɛ mumi klɔuklɔu ba Zakaria nɔ, nɛ e gba ke: ‘A je Yehowa yi. E wo Abraham si kaa e maa tsɔ yi wami helɔ ko kɛ ba. Lɛ ji Mesia a nɛ e ma ba kpɔ̃ wɔ ɔ nɛ. Yohane ma ba pee gbalɔ, nɛ e ma dla blɔ kɛ fɔ̃ si ha Mesia a.’\nElizabɛt weku no ji Maria. Nɔ́ ko nɛ ngɛ nyakpɛ ya nɔ ngɛ Maria hu e blɔ fa mi. Ha nɛ waa hyɛ nɔ́ nɛ ya nɔ ɔ ngɛ yi nɛ nyɛɛ se ɔ mi.\n“Ngɛ nimli a blɔ fa mi ɔ, enɛ ɔ be hie peemi, se ngɛ Mawu blɔ fa mi ɔ, nɔ́ fɛɛ nɔ́ maa hi peemi.”—Mateo 19:26\nSane bimihi: Mɛni Gebriɛl de Zakaria? Mɛni ní tsumi nɛ he hia wawɛɛ lɛ Yohane ma ba tsu?\nMateo 11:7-14; Luka 1:5-25, 57-79; Yesaya 40:3; Malaki 3:1\nYohane wa nɛ e ba pee gbalɔ. E de nihi ke Mesia a ma. Kɛ nihi pee a ní ngɛ nɔ́ nɛ a nu ɔ he ha kɛɛ?\nSɛ Gbi Enyɔ Nɛ Je Mawu Ngɔ\nE he wa ha nihi kaa a ma he sɛ nɛ bɔfo Gabriel ba de ɔ maa ye.\nA Fɔ Nɔ Nɛ Ma Dla Blɔ ɔ\nBenɛ Zakaria bɔni munyu tumi pɛ ɔ, e gba gbami ko nɛ he hia.


Nihi Tsɔɔ Níhi Nɛ Maa Ba Hwɔɔ Se—Ekomɛ Ba Mi, Se Fuu Bɛ Mi\nKANE NGƐ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gun Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nzema Oromo Ossetian Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Vietnamese Wayuunaiki Xhosa Yoruba Zande Zulu\nHƐ MI MUNYU | ANƐ NƆ KO MA NYƐ MAA LE NƆ́ NƐ MAA BA HWƆƆ SE LO?\nEkomɛ Ba Mi, Se Fuu Bɛ Mi\nAnɛ o suɔ kaa o maa le bɔ nɛ o si himi ma ji ha hwɔɔ se lo? Nihi fuu suɔ kaa a maa le níhi nɛ maa ba hwɔɔ se. Nihi babauu gba níhi nɛ maa ba hwɔɔ se ɔ kɛ fɔ si. Ekomɛ ba mi, nɛ ekomɛ hu bɛ mi. Mo ha nɛ wa susu gbami nɛ ɔmɛ ekomɛ a he nɛ waa hyɛ:\nJE MI SI KPALI ngɔɔ klama slɔɔtoslɔɔtohi kɛ tsuɔ ní nɛ a puɛɔ sika fuu kɛ tsɔɔ níhi nɛ maa ba hwɔɔ se. A tsɔɔ bɔ nɛ je ɔ mi mu nɛ nihi ngɛ woe ɔ maa ye je ɔ awi ha, kɛ be nɛ hiɔmi maa nɛ aloo e be nɛe.\nNÍHI A MI HLALI tsɔɔ níhi nɛ maa ba hwɔɔ se ngɛ jua yemi kɛ ma kudɔmi mi. Ke a ngɛ niatsɛmɛ kpanakpanaahi nɛ a ngɛ je ɔ mi ɔ a ta woe ɔ, Warren Buffett hu piɛ a he. E le ní tsumihi nɛ ke nɔ ko kɛ e sika womi ɔ, nɔ ɔ be si gbee gblee. Nate Silver hu ji níhi a mi hlalɔ. E tsɔɔ níhi nɛ maa ya nɔ ngɛ U.S. ma kudɔmi sanehi a mi, kɛ nihi nɛ a ma ná ayekoo ní ngɛ Hollywood sini peemi ɔ mi.\nBLEMA NÍ komɛ hu ngɛ nɛ nihi tsɔɔ kaa a ji gbamihi. Nyumu ko nɛ e biɛ ji Michel de Notredame (Nostradamus) ɔ ngma munyu ko nɛ a nɛ e yi kɛ e nane, ngɛ jeha 1550 ɔmɛ a mi. Ni komɛ tsɔɔ kaa munyu nɛ ɔ ngɛ mi bae mwɔnɛ ɔ. Nihi tsɔɔ kaa Maya bi a kalenda a tsɔɔ kaa oslaa nguanguahi maa ba je ɔ mi ngɛ December 21, 2012 ɔ mi.\nJAMI NYA DALI hu tsɔɔ kaa haomi komɛ maa ba je ɔ mi. A peeɔ jã kɛ bɔɔ nihi kɔkɔ, nɛ a kɛ buaa nihi a nya kɛ nyɛɛɔ a se. Nɔ ko nɛ e tsɔɔ kaa e le be nɛ nyagbe ɔ maa ba, nɛ a tsɛɛ lɛ ke Harold Camping ɔ kɛ e kaseli de nɛ nihi fuu nu kaa a ma kpata je ɔ hɛ mi ngɛ jeha 2011 ɔ mi. Se loloolo ɔ, je ɔ ngɛ kɛ ba si piɔ.\nNIHI NƐ A KƐ MUMIHI TSUƆ NÍ Ɔ tsɔɔ kaa a ngɛ he wami ko nɛ yeɔ bua mɛ nɛ a kɛ leɔ níhi nɛ maa ba hwɔɔ se. Edgar Cayce kɛ Jeane Dixon tsuo tsɔɔ ní komɛ nɛ maa ba ngɛ jeha 1900 ɔ mi, nɛ jamɛ a ní ɔmɛ ba mi. A tsɔɔ níhi fuu nɛ maa ba mi, se a bɛ mi fɛɛ. Kaa nɔ hyɛmi nɔ́ ɔ, Dixon gba kɛ fɔ si kaa Je Mi Ta Etɛne ma fɛ ngɛ jeha 1958 ɔ mi. Cayce hu gba kɛ fɔ si kaa wo ɔ ma je New York ma a ngɛ jeha 1975 ɔ mi.\nAnɛ blɔ pɔtɛɛ ko ngɛ nɛ wa ma nyɛ maa gu nɔ kɛ le nɔ́ tutuutu nɛ maa ba hwɔɔ se lo? Sane bimi nɛ ɔ he hia, ejakaa ke o le níhi nɛ maa ba hwɔɔ se ɔ, o maa le bɔ nɛ o maa pee o ní ha.


Kaahã Nɔ Ko Hã Nyɔŋmɔ Jɔɔmɔ Ŋmɛɛ Bo | Nikasemɔ\nKANEMƆ YƐ Afrikaans Albania Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Edo Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal Mumuii Awiemɔ Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Venezuela Mumuii Awiemɔ Vietnam Waray-Waray Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Nyɛkahãa mɔ ko . . . [shɔ̃a] juromɔnɔ lɛ yɛ nyɛdɛŋ.”—KOL. 2:18.\nLALAI: 122, 139\nMɛni wɔbaanyɛ wɔfee koni akɔnɔi fɔji akaná wɔnɔ hewalɛ?\nMɛɛ gbɛ nɔ suɔmɔ kɛ mlihilɛ baanyɛ aye abua wɔ koni wɔnine ashɛ juromɔnɔ lɛ nɔ?\nAkɛ weku lɛ, mɛni wɔbaanyɛ wɔfee koni wɔnine ashɛ juromɔnɔ lɛ nɔ?\n1, 2. (a) Mɛɛ juromɔnɔ Nyɔŋmɔ tsuji kwɛɔ gbɛ? (b) Mɛni baaye abua wɔ ni wɔjwɛŋmɔ ahi juromɔnɔ lɛ nɔ? (Kwɛmɔ mfoniri ni yɔɔ nikasemɔ lɛ shishijee lɛ.)\nKRISTOFOI ni afɔ amɛ mu lɛ yɛ hiɛnɔkamɔ ko ni nɔ bɛ kwraa. Bɔfo Paulo tsɛ hiɛnɔkamɔ nɛɛ akɛ, ‘juromɔnɔ ni ji ŋwɛi tsɛmɔ ní Nyɔŋmɔ tsɛɔ amɛ’ lɛ. (Fil. 3:14) Amɛmiikwɛ gbɛ akɛ amɛkɛ Yesu Kristo baaye nɔ yɛ e-Maŋtsɛyeli lɛ mli yɛ ŋwɛi ni amɛye amɛbua adesai koni amɛye emuu. (Kpoj. 20:6) Enɛ ji hiɛnɔkamɔ ko ni nɔ bɛ kwraa! Esoro gwantɛŋi krokomɛi lɛ ahiɛnɔkamɔ kwraa. Amɛmiikwɛ gbɛ akɛ amɛbaahi shi kɛya naanɔ yɛ shikpɔŋ lɛ nɔ, ni hiɛnɔkamɔ nɛɛ hãa amɛmii shɛɔ amɛhe waa!—2 Pet. 3:13.\n2 Akɛni Paulo miisumɔ ni eye ebua enyɛmimɛi Kristofoi ni afɔ amɛ mu lɛ ni amɛya nɔ amɛye Yehowa anɔkwa koni amɛnine ashɛ juromɔnɔ lɛ nɔ hewɔ lɛ, ewo amɛ ŋaa akɛ: “Nyɛyaa nɔ nyɛhãa nyɛjwɛŋmɔ ahia nibii ni yɔɔ ŋwɛi lɛ anɔ.” (Kol. 3:2) Esa akɛ amɛkɛ amɛjwɛŋmɔ ama amɛhiɛnɔkamɔ ni nɔ bɛ ni amɛnine baashɛ nɔ yɛ ŋwɛi lɛ nɔ. (Kol. 1:4, 5) Kɛ́ wɔyɛ hiɛnɔkamɔ akɛ wɔbaahi ŋwɛi jio, wɔbaahi shikpɔŋ lɛ nɔ jio lɛ, esa akɛ wɔjwɛŋ jɔɔmɔi ni Yehowa ewo shi akɛ ekɛbaahã wɔ lɛ anɔ, koni no aye abua wɔ ni wɔjwɛŋmɔ ahi juromɔnɔ lɛ nɔ.—1 Kor. 9:24.\n3. Mɛɛ nibii komɛi Paulo bɔ enyɛmimɛi Kristofoi lɛ kɔkɔ yɛ he?\n3 Paulo bɔ enyɛmimɛi Kristofoi lɛ kɔkɔ yɛ nibii ni baanyɛ ahã juromɔnɔ lɛ aŋmɛɛ amɛ lɛ ahe. Akɛ nɔkwɛmɔnɔ lɛ, eŋma eyahã nyɛmimɛi ni yɔɔ Kolose lɛ akɛ amɛkwɛ jogbaŋŋ yɛ amale Kristofoi lɛ ahe, ejaakɛ amale Kristofoi nɛɛ sumɔɔ ni amɛtsɔ Mla lɛ nɔyeli nɔ amɛsa Nyɔŋmɔ hiɛ, moŋ fe ni amɛbaahe Kristo nɔ amɛye. (Kol. 2:16-18) Agbɛnɛ hu, Paulo wie naagbai komɛi ni tee nɔ yɛ nakai beiaŋ, ni miiya nɔ ŋmɛnɛ hu, ni baanyɛ ahã juromɔnɔ lɛ aŋmɛɛ wɔ lɛ ahe. Akɛ nɔkwɛmɔnɔ lɛ, etsɔɔ bɔ ni wɔbaafee wɔtsi wɔhe kɛje akɔnɔi fɔji ahe, bɔ ni wɔbaafee wɔtsu naagbai ni baa wɔ kɛ wɔnyɛmimɛi ateŋ lɛ ahe nii, kɛ bɔ ni wɔbaafee wɔtsu weku mli naagbai ahe nii. Ŋaa ni ewo yɛ saji nɛɛ ahe lɛ baanyɛ aye abua wɔ waa ŋmɛnɛ. No hewɔ lɛ, nyɛhãa wɔsusua nibii ni ejɛ suɔmɔ mli eŋma eyahã Kolosebii lɛ ahe wɔkwɛa.\nNYƐGBEA AKƆNƆI FƆJI\n4. Mɛni hewɔ akɔnɔi fɔji baanyɛ ahã juromɔnɔ lɛ aŋmɛɛ wɔ lɛ?\n4 Be ni Paulo gbala enyɛmimɛi lɛ ajwɛŋmɔ kɛtee amɛhiɛnɔkamɔ ni nɔ bɛ lɛ nɔ lɛ sɛɛ lɛ, eŋma akɛ: “No hewɔ lɛ, nyɛgbea nyɛgbɔmɔtso lɛ henii ni yɔɔ shikpɔŋ lɛ nɔ lɛ, yɛ bɔlɛnamɔ jeŋba sha, muji nii, bɔlɛnamɔ he akɔnɔ ní atiuɔ sɛɛ ní ayeee he nɔ, nɔ fɔŋ ní ashweɔ, kɛ amimyeli . . . gbɛfaŋ.” (Kol. 3:5) Akɔnɔi fɔji baanyɛ aná wɔnɔ hewalɛ waa diɛŋtsɛ, ni ebaanyɛ efite wekukpaa ni yɔɔ wɔ kɛ Yehowa teŋ lɛ, ni ehã wɔhiɛnɔkamɔ lɛ hu aŋmɛɛ wɔ. Be ni nyɛmi nuu ko kɛ ehe wo jeŋba sha mli ni sɛɛ mli lɛ eku esɛɛ kɛba asafo lɛ mli lɛ, ewie akɛ, “Akɔnɔi fɔji lɛ ná minɔ hewalɛ aahu akɛ mihiɛ baaa mihe nɔ kɛyashi nu fe ma.”\n5. Mɛni wɔbaanyɛ wɔfee kɛ́ wɔyaje shihilɛ ko ni baanyɛ ahã wɔku Yehowa jeŋba he mlai lɛ amli lɛ mli?\n5 Esa akɛ wɔkwɛ wɔhe nɔ jogbaŋŋ kɛ́ wɔyaje shihilɛ ko ni baanyɛ ahã wɔku Yehowa jeŋba he mlai lɛ amli lɛ mli. Akɛ nɔkwɛmɔnɔ lɛ, kɛ́ mɛi enyɔ je nyiɛmɔ ni tsɔɔ gbalashihilɛ hiɛ lɛ shishi nɔŋŋ lɛ, esa akɛ amɛkpɛ amɛyiŋ yɛ nibii tamɔ naashɔmɔ, mɔ mli mɔmɔ, loo shihilɛi amli ni esaaa akɛ amɛ pɛ amɛhiɔ he ko lɛ ahe. (Abɛi 22:3) Shihilɛ kroko ni baanyɛ ahã Kristofonyo ko kɛ ehe awo jeŋba sha mli ji, kɛ́ enitsumɔ kɛ lɛ fãa gbɛ, loo kɛ́ eji nuu ni ekɛ yoo tsuɔ nii loo eji yoo ni ekɛ nuu tsuɔ nii. (Abɛi 2:10-12, 16) Kɛ́ oyaje shihilɛ ko ni tamɔ nakai mli lɛ, hã ale akɛ Yehowa Odasefonyo ji bo, feemɔ nibii ni bulɛ yɔɔ he, ni okai akɛ, kɛ́ ofee nibii ni tsɔɔ akɛ oyɛ mɔ ko he suɔmɔ loo mɔ ko fee nɔ ko ni tamɔ nakai etsɔɔ bo ni ofeee nɔ ko yɛ he lɛ, ebaanyɛ ekɛ bo awo oshara mli. Esa akɛ wɔkwɛ jogbaŋŋ hu kɛ́ wɔhao loo wɔnu he akɛ wɔhe efee shoo. Yɛ be ni tamɔ nakai mli lɛ, wɔbaasumɔ ni wɔná mɔ ko ni baashɛje wɔmii. Wɔbaanyɛ wɔhao waa aahu akɛ, mɔ fɛɛ mɔ kɛkɛ ni baaba akɛ ebaashɛje wɔmii lɛ, wɔbaaŋmɛ lɛ gbɛ. Enɛ yɛ oshara waa. Kɛ́ ohao loo onu shoofeemɔ he nakai lɛ, sɔlemɔ ohã Yehowa ni otsi obɛŋkɛ onyɛmimɛi hii kɛ yei lɛ koni amɛye amɛbua bo.—Kanemɔ Lala 34:19; Abɛi 13:20.\n6. Mɛni esa akɛ wɔhã ehi wɔjwɛŋmɔ mli kɛ́ wɔmiihala nibii ni wɔkɛbaajie wɔhiɛtserɛ?\n6 Ja wɔtsi wɔhe kɛje hiɛtserɛjiemɔi gbohii ahe dani wɔbaanyɛ wɔgbe akɔnɔi fɔji. Nibii babaoo ni akɛjieɔ hiɛtserɛ ŋmɛnɛ lɛ hãa wɔkaiɔ nibii ni tee nɔ yɛ Sodom kɛ Gomora lɛ. (Yuda 7) Mɛi ni toɔ hiɛtserɛjiemɔ he gbɛjianɔ lɛ hãa efeɔ tamɔ naagba ko bɛ ajwamaŋbɔɔ kɛ jeŋba sha he, ni eyeee awui hu. Esaaa akɛ wɔkɛ nɔ fɛɛ nɔ kɛkɛ ni akɛjieɔ hiɛtserɛ yɛ je lɛ mli lɛ jieɔ wɔhiɛtserɛ. Esa akɛ wɔhala hiɛtserɛjiemɔ ni hãŋ wɔjie wɔjwɛŋmɔ kɛjɛ juromɔnɔ lɛ nɔ.—Abɛi 4:23.\n‘NYƐWOA SUƆMƆ KƐ MLIHILƐ TAMƆ ATADE’\n7. Mɛɛ naagbai baanyɛ aba yɛ Kristofoi asafo lɛ mli?\n7 Eŋɔɔ wɔnaa akɛ wɔyɛ Kristofoi asafo lɛ mli. Nyɔŋmɔ Wiemɔ lɛ ni wɔkaseɔ yɛ wɔkpeei lɛ ashishi kɛ bɔ ni wɔjɛɔ suɔmɔ mli wɔyeɔ wɔbuaa wɔhe lɛ hãa wɔjwɛŋmɔ hiɔ juromɔnɔ lɛ nɔ. Shi jeee be fɛɛ be wɔbaanu wɔnyɛmimɛi Kristofoi lɛ ashishi loo amɛbaanu wɔ shishi, ni enɛ baanyɛ ekɛ naagbai aba wɔ kɛ amɛteŋ. Kɛ́ wɔtsuuu naagbai nɛɛ ahe nii lɛ, ewaaa akɛ wɔmli baafu amɛ loo amɛmli baafu wɔ.—Kanemɔ 1 Petro 3:8, 9.\n8, 9. (a) Mɛɛ sui baaye abua wɔ ni wɔnine ashɛ juromɔnɔ lɛ nɔ? (b) Kɛ́ wɔnyɛmi Kristofonyo ko fee wɔ nɔ ko ni yɔɔ dɔlɛ lɛ, mɛni baanyɛ aye abua wɔ ni wɔbaa toiŋjɔlɛ yi?\n8 Mɛni wɔbaanyɛ wɔfee koni naagbai ni baa wɔ kɛ wɔnyɛmimɛi ateŋ lɛ akahã juromɔnɔ lɛ ŋmɛɛ wɔ? Paulo wo Kristofoi ni yɔɔ Kolose lɛ ŋaa akɛ: “Akɛ mɛi ní Nyɔŋmɔ ehala amɛ, ní yɔɔ krɔŋkrɔŋ, ní asumɔɔ nyɛ lɛ, nyɛwoa musuŋtsɔlɛ kpele, mlihilɛ, heshibaa, mlijɔlɛ, kɛ tsuishitoo. Kɛ́ mɔ ko yɛ sane ko eshi mɔ kroko po lɛ, nyɛyaa nɔ nyɛnáa tsui nyɛhãhãa nyɛhe ní nyɛkɛfafaa nyɛhe tswaa. Bɔ ni Yehowa kɛfa nyɛ tswaa lɛ, esa akɛ nyɛ hu nyɛfee nakai nɔŋŋ. Shi enɛɛmɛi fɛɛ sɛɛ lɛ, nyɛwoa suɔmɔ tamɔ atade, ejaakɛ eji kpãa ni feɔ mɛi ekome yɛ gbɛ ni eye emuu nɔ.”—Kol. 3:12-14.\n9 Kɛ́ wɔyɛ suɔmɔ ni wɔmli hi lɛ wɔkɛ mɛi atɔmɔi baake amɛ. Akɛ nɔkwɛmɔnɔ lɛ, kɛ́ nɔ ko ni wɔnyɛmi Kristofonyo ko wie loo efee lɛ gba wɔnaa lɛ, wɔbaanyɛ wɔkai be ko ni wɔ hu wɔwie loo wɔfee nɔ ko ni gba mɛi krokomɛi anaa. Kwɛ bɔ ni wɔmii shɛ wɔhe wɔhã be ni amɛjɛ suɔmɔ kɛ mlihilɛ mli amɛkɛ wɔtɔmɔ lɛ ke wɔ lɛ! (Kanemɔ Jajelɔ 7:21, 22.) Esa akɛ wɔda Kristo hu shi waa, ejaakɛ ejɛ mlihilɛ mli ehã wɔfee ekome akɛ anɔkwa jálɔi. (Kol. 3:15) Wɔ fɛɛ wɔsumɔɔ Nyɔŋmɔ kome too lɛ nɔŋŋ, wɔshiɛɔ sane kome too lɛ nɔŋŋ, ni naagbai ni wɔkɛkpeɔ lɛ pii yɛ ni no nɔŋŋ eko wɔnyɛmimɛi lɛ hu kɛkpeɔ. Kɛ́ wɔjie mlihilɛ kɛ suɔmɔ kpo wɔtsɔɔ wɔnyɛmimɛi lɛ ni wɔkɛ amɛtɔmɔi ke amɛ lɛ, ebaahã ekomefeemɔ ahi wɔteŋ, ni wɔhiɛ baahi juromɔnɔ lɛ nɔ.\n10, 11. (a) Mɛni hewɔ eyɔɔ oshara akɛ wɔbaaye mɛi ahe awuŋa? (b) Mɛni wɔbaanyɛ wɔfee koni awuŋayeli akahã juromɔnɔ lɛ ŋmɛɛ wɔ?\n10 Nɔkwɛmɔnii pii yɛ Biblia lɛ mli ni hãa wɔnaa akɛ, kɛ́ wɔye mɛi ahe awuŋa lɛ, ebaanyɛ ehã juromɔnɔ lɛ aŋmɛɛ wɔ. Akɛ nɔkwɛmɔnɔ lɛ, Kain ye enyɛmi nuu Habel he awuŋa ni no hewɔ egbe lɛ lɛ. Kora, Datan, kɛ Abiram ye Mose he awuŋa ni amɛte shi amɛwo lɛ. Agbɛnɛ hu, Maŋtsɛ Saul ye David he awuŋa ni no hã eka akɛ ebaagbe lɛ. Nɔkwɛmɔnii nɛɛ hãa wɔnaa akɛ, nɔ ni Nyɔŋmɔ Wiemɔ lɛ kɛɔ lɛ ji anɔkwale, akɛ: “He fɛɛ he ni awuŋayeli kɛ mansɔtsɔɔ yɔɔ lɛ, jɛmɛ basabasafeemɔ kɛ nihiinii fɛɛ hu yɔɔ.”—Yak. 3:16.\n11 Kɛ́ wɔbɔ mɔdɛŋ waa ni wɔná suɔmɔ ni wɔmli ahi lɛ, ebaawa akɛ wɔbaaye mɛi ahe awuŋa. Nyɔŋmɔ Wiemɔ lɛ kɛɔ akɛ: “Suɔmɔ toɔ etsui shi ni emli hi. Suɔmɔ yeee awuŋa.” (1 Kor. 13:4) Kɛ́ wɔsumɔɔɔ ni wɔyeɔ mɛi ahe awuŋa yɛ wɔtsui mli lɛ, esa akɛ wɔbɔ mɔdɛŋ wɔkwɛ nii tamɔ bɔ ni Nyɔŋmɔ kwɛɔ nii lɛ, ni wɔna wɔnyɛmimɛi lɛ fɛɛ akɛ, wɔ kɛ amɛ fɛɛ yɛ gbɔmɔtso kome, ni ji asafo lɛ he. Enɛ baahã wɔnu he wɔhã amɛ. Biblia lɛ kɛɔ akɛ: “Kɛ́ henii lɛ eko hiɛ ba nyam lɛ, henii krokomɛi lɛ fɛɛ kɛ lɛ náa miishɛɛ babaoo.” (1 Kor. 12:16-18, 26) No hewɔ lɛ, kɛ́ nyɛmi ko nine shɛ nɔ ko kpakpa nɔ lɛ, wɔyeŋ ehe awuŋa, moŋ lɛ, wɔbaaná miishɛɛ. Susumɔ Maŋtsɛ Saul binuu Yonatan he okwɛ. Be ni ahala David akɛ mɔ ni baaye maŋtsɛ lɛ, Yonatan yeee ehe awuŋa. Moŋ lɛ, ewo lɛ hewalɛ. (1 Sam. 23:16-18) Ani wɔbaanyɛ wɔjie mlihilɛ kɛ suɔmɔ kpo tamɔ Yonatan?\nMƐNI WƆBAANYƐ WƆFEE AKƐ WEKU KONI WƆNINE ASHƐ JUROMƆNƆ LƐ NƆ?\n12. Mɛɛ Biblia mli ŋaawoo baanyɛ aye abua wekui ni amɛnine ashɛ juromɔnɔ lɛ nɔ?\n12 Kɛ́ wɔkɛ Biblia mli shishitoo mlai tsu nii yɛ wɔweku lɛ mli lɛ, ebaanyɛ ehã toiŋjɔlɛ kɛ miishɛɛ ahi weku lɛ mli ni ehã wɔnine ashɛ juromɔnɔ lɛ nɔ. Mɛɛ ŋaa Paulo wo Kristofoi ni hi Kolose ni yɔɔ wekui lɛ? Ekɛɛ amɛ akɛ: “Nyɛ ŋamɛi lɛ, nyɛŋɔa nyɛhe nyɛwoa nyɛwumɛi ashishi, ejaakɛ no sa yɛ Nuŋtsɔ lɛ mli. Nyɛ wumɛi lɛ, nyɛyaa nɔ nyɛsumɔa nyɛŋamɛi, ni nyɛmli akafua amɛ kɛ joomɔ. Nyɛ bii lɛ, nyɛboa nyɛfɔlɔi atoi yɛ nɔ fɛɛ nɔ mli, ejaakɛ enɛ sa Nuŋtsɔ lɛ hiɛ jogbaŋŋ. Nyɛ tsɛmɛi lɛ, nyɛkawoa nyɛbii amli la, koni amɛtsui akakumɔ.” (Kol. 3:18-21) Ŋwanejee ko bɛ he akɛ, ŋmɛnɛ hu lɛ, wumɛi, ŋamɛi, kɛ bii fɛɛ baanyɛ aná Paulo ŋaawoo lɛ he sɛɛ.\n13. Mɛni nyɛmi yoo ko baanyɛ afee koni ewu ni sɔmɔɔɔ Yehowa lɛ abasɔmɔ Yehowa?\n13 Kɛ́ nyɛmi yoo ji bo ni owu bɛ asafo lɛ mli ni ekɛ bo yeee jogbaŋŋ lɛ, mɛni obaafee? Ekolɛ omli baafu lɛ ni okɛ lɛ baataa saji anaa. Shi ani no baahã nibii atsake? Kɛ́ no hã efee nɔ ni otaoɔ lɛ ehã bo po lɛ, ani no baahã ená he miishɛɛ akɛ ebaakase anɔkwale lɛ? Ebaawa! Shi kɛ́ okɛ onifeemɔ tsɔɔ akɛ obuɔ owu lɛ akɛ oyitso lɛ, no baanyɛ ahã miishɛɛ ahi weku lɛ mli, ni ebaawo Yehowa hiɛ nyam. Onɔkwɛmɔnɔ kpakpa lɛ baanyɛ ahã owu lɛ abasɔmɔ Yehowa koni okɛ lɛ fɛɛ nine ashɛ juromɔnɔ lɛ nɔ.—Kanemɔ 1 Petro 3:1, 2.\n14. Kɛ́ nyɛmi nuu Kristofonyo ko ŋa ni bɛ anɔkwale lɛ mli lɛ ebuuu lɛ lɛ, mɛni esa akɛ efee?\n14 Kɛ́ nyɛmi nuu ji bo ni oŋa bɛ anɔkwale lɛ mli ni onuɔ he akɛ ebuuu bo lɛ, mɛni obaafee? Ani obaabolɔ owo lɛ koni ena akɛ bo ji nuu yɛ shĩa lɛ ni no hewɔ lɛ, esa akɛ ebu bo? Ekã shi faŋŋ akɛ ofeŋ nakai! Nyɔŋmɔ miikpa gbɛ akɛ obaakase Yesu ni osumɔ oŋa lɛ. (Efe. 5:23) Yesu, ni ji asafo lɛ yitso lɛ, jieɔ suɔmɔ kpo ni etoɔ etsui shi be fɛɛ be. (Luka 9:46-48) Kɛ́ okase lɛ lɛ, ekolɛ no baanyɛ ahã oŋa lɛ abafata ohe kɛsɔmɔ Yehowa.\n15. Mɛni Kristofonyo ko baafee kɛtsɔɔ akɛ esumɔɔ eŋa?\n15 Yehowa kɛɔ wumɛi akɛ: “Nyɛyaa nɔ nyɛsumɔa nyɛŋamɛi, ni nyɛmli akafua amɛ kɛ joomɔ.” (Kol. 3:19) Wu ni yɔɔ suɔmɔ lɛ boɔ eŋa susumɔi atoi, ni ehãa enaa akɛ nɔ ni ekɛɔ lɛ he miihia. Ekɛ nakai feemɔ tsɔɔ akɛ ebuɔ eŋa lɛ. (1 Pet. 3:7) Eyɛ mli akɛ jeee be fɛɛ be ebaanyɛ ekɛ eŋa lɛ susumɔ lɛ atsu nii moŋ, shi ebɔɔ mɔdɛŋ akɛ yɛ yiŋ fɛɛ yiŋ ni ekpɛɔ lɛ mli lɛ, ebaabi eŋa lɛ susumɔ koni amɛ fɛɛ amɛná yiŋkpɛɛ lɛ he sɛɛ. (Abɛi 15:22) Wu ni yɔɔ suɔmɔ lɛ bɔɔ mɔdɛŋ akɛ ebaafee nibii ni baahã eŋa abu lɛ, shi jeee ni ebaafã lɛ akɛ efee nakai. Kɛ́ wu lɛ sumɔɔ eŋa kɛ ebii lɛ, ewaaa akɛ eweku lɛ kɛ miishɛɛ baasɔmɔ Yehowa ni amɛnine ashɛ juromɔnɔ lɛ nɔ.\nMɛni wɔbaanyɛ wɔfee koni weku naagbai akahã juromɔnɔ lɛ ŋmɛɛ wɔ? (Kwɛmɔ kuku 13-15)\nOBLAHII KƐ OBLAYEI—NYƐKAHÃA NƆ KO NƆ KO SHƆ̃A JUROMƆNƆ YƐ NYƐDƐŊ!\n16, 17. Kɛ́ oblanyo loo oblayoo ji bo lɛ, mɛni obaanyɛ ofee koni kɛ́ ofɔlɔi jaje bo lɛ, omli akafu?\n16 Kɛ́ oblanyo loo oblayoo ji bo ni onuɔ he akɛ ofɔlɔi nuuu bo shishi loo amɛhãaa bo heyeli ni otaoɔ lɛ hu? Ekolɛ, enɛ baawo omli la aahu akɛ, ebaafee bo akɛ okpa Yehowa sɔɔmɔ po. Shi kɛ́ onijiaŋ je wui ni okpa Yehowa sɔɔmɔ lɛ, sɛɛ mli lɛ, obaaná akɛ, mɔ ko mɔ ko bɛ ni susuɔ ohe fe ofɔlɔi ni sheɔ Nyɔŋmɔ gbeyei lɛ kɛ nyɛmimɛi ni yɔɔ asafo lɛ mli lɛ.\n17 Kɛ́ ofɔlɔi ejajeee bo lɛ, kulɛ ani obaanu he akɛ amɛsumɔɔ bo? (Heb. 12:8) Ekolɛ gbɛ nɔ ni amɛtsɔɔ amɛtsɔseɔ bo lɛ ji nɔ ni gbaa onaa lɛ. Shi okɛ ojwɛŋmɔ akaya no nɔ. Moŋ lɛ, bɔɔ mɔdɛŋ akɛ obaana nɔ hewɔ ni amɛfeɔ nakai. No hewɔ lɛ, too otsui shi, ni omli akafu kɛ́ amɛjaje bo. Nyɔŋmɔ Wiemɔ lɛ kɛɔ akɛ: “Mɔ ni wiemɔ ekaaa lɛ, ele nii, ni mɔ ni mumɔ he jɔ lɛ, lɛ ji mɔ ni kɔɔ sane sɛɛ.” (Abɛi 17:27) Okɛfee oti ni ma ohiɛ akɛ, be fɛɛ be ni amɛbaawo bo ŋaa lɛ, obaamɔ mli ni obaakase nii kɛjɛ mli ekɔɔɔ he eko gbɛ nɔ ni amɛbaatsɔ amɛfee nakai. Kɛ́ ofee nakai lɛ, ebaatsɔɔ akɛ ojwɛŋmɔ esa. (Abɛi 1:8) Kaimɔ akɛ, kɛ́ oyɛ fɔlɔi ni sumɔɔ Yehowa lɛ, eji jɔɔmɔ. Bɔ fɛɛ bɔ ni fee lɛ, amɛbaasumɔ ni amɛye amɛbua bo ni onine ashɛ juromɔnɔ lɛ nɔ.\n18. Mɛni hewɔ otswa ofai shi akɛ obaahã ohiɛ ahi juromɔnɔ lɛ nɔ be fɛɛ be?\n18 Kɛ́ wɔyɛ hiɛnɔkamɔ akɛ wɔbaahi shi kɛya naanɔ yɛ ŋwɛi jio, shikpɔŋ lɛ nɔ jio lɛ, wɔhiɛnɔkamɔ lɛ nɔ bɛ kwraa. Yehowa, mɔ ni bɔ wɔ lɛ ji mɔ ni wo shi lɛ. No hewɔ lɛ, wɔle akɛ bɔ fɛɛ bɔ ni fee lɛ, hiɛnɔkamɔ nɛɛ baaba mli. Yɛ Paradeiso lɛ mli lɛ, “shikpɔŋ lɛ nɔ aaayi obɔ kɛ Yehowa he nilee.” (Yes. 11:9) Nyɔŋmɔ baatsɔɔ mɔ fɛɛ mɔ ni baahi shikpɔŋ lɛ nɔ yɛ nakai beiaŋ lɛ nii. Esa akɛ wɔfee nɔ fɛɛ nɔ ni wɔbaanyɛ koni juromɔnɔ nɛɛ akaŋmɛɛ wɔ. No hewɔ lɛ, hã Yehowa shiwoo lɛ ahi ojwɛŋmɔ mli be fɛɛ be, ni kaahã nɔ ko shɔ̃ juromɔnɔ lɛ yɛ odɛŋ!